title: Mauno Rosendal

text: Opettajantoimi ja poliittinen toiminta veivät Rosendalin aikaa niin paljon, että sai sen ensimmäisen osan painokuntoon vasta syksyllä 1901. Kirja ilmestyi 1902. Sen ruotsinkielinen käännös ilmestyi 1903. Teos sai pääasiassa kiittäviä arvioita sekä herännäisyyden piiristä että sen ulkopuolelta. Uudessa Suomettaressa kirjan arvosteli Yrjö-Koskinen ja Päivälehdessä Juhani Aho. Kummankin arvion sävy oli myönteinen. Yrjö-Koskinen katsoi kuitenkin Matthias Akianderin aineskokoelman nojalla, että että Rosendal yliarvioi Lapinlahden Savojärvellä vuonna 1796 ilmenneen hurmoskohtauksen merkitystä. Aho oli omassa arviossaan samalla kannalla. Vartijassa kirjoittanut kirkkohistorioitsija, piispa Herman Råbergh olisi odottanut pietismin historiallisen taustan parempaa selvitystä.


title: Mauno Rosendal

text: Historiateoksen toisen osan valmistelua haittasi Rosendalin karkotus maasta vuonna 1902 tammikuuhun 1905 asti. Mukaansa Uppsalaan Rosendal sai kirjoitustyöhön tarvittavat kirjat ja lähdeaineistot. Toinen osa ulottuu vuoteen 1844 eli evankelisen suunnan eroon asti. Osa ilmestyi vihkoina, joista viimeinen julkaistiin 1911. Arvostelut olivat suopeita.


title: Mauno Rosendal

text: Kolmas osa kattoi vuodet 1845–1852. Se käsittelee Paavo Ruotsalaisen viimeisiä vuosia ja N. G. Malmbergin asemaan kohdistunutta kiistelyä, jonka tuloksena suurin osa papeista erosi liikkeestä. Kiistanalainen aihe näkyy kolmannen osan saamissa arvosteluissa. Arvostelijoista Vartijaan kirjoittanut L. H. Sandelin ja Kotimaan Antti J. Pietilä moittivat Rosendalia objektiivisuuden puutteesta ja liiasta myötämielisyydestä Malmbergia kohtaan. Pääosin Pietilä suhtautui teokseen myönteisesti.


title: Mauno Rosendal

text: Neljännen osan Rosendal kirjoitti jo vanhuuden väsymystä tuntien. Käsikirjoitus valmistui helmikuussa 1917 työn kestettyä 21 vuotta. Edellisen osan saaman kritiikin vaikutuksesta hän käsitteli nyt Malmbergia kriittisemmin, mikä herätti kummastusta herännäispiireissä ja sai Malmbergin tyttären Julia Rantasen kirjoittamaan Rosendalille mielipahaa moittivan kirjeen. Pääosin suhtautuminen oli kuitenkin herännäisyyden piirissäkin myönteistä.


title: Mauno Rosendal

text: Rosendalin historiateos on hänen kirjallinen päätyönsä. Herännäisyyden julkisuuskuvaa tutkinut tohtori Ilkka Huhta arvioi, että teoksella on edelleen tutkimuksellista arvoa ainutlaatuisten perimätietojen säilyttäjänä. Se toi myös herätysliikkeet osaksi kansallista historiankirjoitusta.


title: Mauno Rosendal

text: Mauno Rosendal tuli kansallisesti näkyväksi hahmoksi ensimmäisen sortokauden aikana. Poliittisesti hän oli venäläistämispolitiikkaa vastustavan perustuslaillisen ryhmän eturivin miehiä sekä kagaalin jäsen. Hän organisoi tuomiorovasti A. G. Wallinin kanssa vuonna 1901 nimienkeruun senaatille osoitettuun adressiin, jolla vastustettiin uutta asevelvollisuuslakia. Adressiin kertyi yli 90 000 nimeä, niistä kolmannes Oulun läänistä. Vaikka laki astui voimaan, Rosendalin innostamiin kutsuntalakkoihin osallistui Oulun läänistä peräti 84 % asevelvollisista.


title: Mauno Rosendal

text: Toiminta kagaalissa johti Rosendalin karkotukseen. Marraskuussa 1902 hän toimi Helsingissä kagaalin järjestämän salaisen kansalaiskokouksen puheenjohtajana. Vuoden 1903 alussa hän myönsi asian kouluylihallituksen sitä häneltä tiedusteltua. Tästä syystä hänet määrättiin pyytämään eroa virastaan, mihin Rosendal ei suostunut. Heinäkuussa hän karkotuskäskyn saatuaan matkusti Tukholmaan. Syyskuussa kenraalikuvernööri Bobrikov erotti hänet virasta.


title: Mauno Rosendal

text: Maanpakolaisvuotensa Rosendal vietti pääosin Uppsalassa kirjoittaen herännäisyyden historiaa. Sen lisäksi hän osallistui suomalaisten poliittiseen toimintaan. Hän kävi Uppsalasta käsin kreivi Carl Mannerheimin ja Eugène Wolffin kanssa Darmstadtissa jättämässä keisari Nikolai II:lle karkotettujen adressin, joka käsitteli Venäjän Suomen-politiikkaa. Vuonna 1904 hän toimi puheenjohtajana Bodenin kokouksessa. Hän osallistui myös maanalaisen "Fria ord" -lehden toimittamiseen. Suomeen Rosendal palasi tammikuussa 1905. Suurlakon aikana Mauno Rosendal oli Oulussa työväestön ja säätyläisten muodostaman kansanvaltuuskunnan puheenjohtaja


title: Mauno Rosendal

text: Rosendal oli vuoden 1905–1906 valtiopäivillä Oulun kaupungin edustajana porvarissäädyssä. Perustuslaillisuuden poliittiseen hajoamiseen pettyneenä hän ei asettunut ehdolle ensimmäisissä yksikamarisen eduskunnan vaaleissa. Eduskuntaan hänet valittiin vuoden 1908 vaaleissa Oulun eteläisestä vaalipiiristä nuorsuomalaisten listoilta.


title: Kenny Acheson

text: Kenneth Henry "Kenny" Acheson (s. 27. marraskuuta 1957 Cookstown, Pohjois-Irlanti) on entinen brittiläinen Formula 1 -kuljettaja.


title: Kenny Acheson

text: Acheson aloitti kilpailijan uransa ajamalla isänsä kilpa-autoja sekä Britannian pikkuformulasarjoissa, joissa hän menestyi hyvin. Hän voitti Formula Ford -sarjan mestaruuden kolmesti ja kilpaili myös Formula 3 ja Formula 2 -sarjoissa, kunnes hänen jalkansa murtuivat Formula 2 -sarjassa.


title: Kenny Acheson

text: Acheson debytoi F1-sarjassa kaudella RAM-tallin autolla Britannian GP:ssa. Hän osallistui urallaan kymmeneen osakilpailuun, mutta selvisi maaliin saakka vain kerran, Etelä-Afrikan GP:ssa 1983, jossa hän sijoittui 12. Kahdesti kaudella Acheson pääsi kilpailuun, mutta joutui keskeyttämään niissä.


title: Kenny Acheson

text: Formula 1:sten jälkeen Acheson siirtyi ajamaan CART:ia ja urheiluautosarjoja, joissa hän voitti Japanin urheiluautomestaruuden vuonna 1987. Hän ajoi myös Le Mansin 24 tunnin ajoja Sauberin, Nissanin ja Toyotan autoilla sijoittuen toiseksi vuosina 1989 ja 1992. Acheson lopetti uransa Daytonan 24 tunnin ajojen jälkeen.


title: Hietaneilikka

text: Hietaneilikka ("Dianthus arenarius", syn. "D. borussicus") on Euroopassa kasvava harvinainen kohokkikasvi. Suomessa se on rauhoitettu laji. Hietaneilikka kasvaa mätästävästi ja 10–25 senttiä korkeaksi. Sen lehdet ovat lähes neulasmaisia. Laji kasvaa Pohjois- ja Keski-Euroopassa, mutta se ei ole yleinen missään osissa levinneisyysaluettaan.


title: Hietaneilikka

text: Monivuotinen hietaneilikka kasvaa 10–25 senttimetriä korkeaksi ja on tiiviisti mätästävä. Kasvi on kalju. Harmaanvihreät lehdet ovat tasasoukkia, lähes neulasmaisia. Aluslehdet ovat tiheässä. Pitkäperäiset, tuoksuvat isot kukat ovat yksittäin. Sekä kukan verhiö että teriö ovat viisilehtisiä. Verhiö on torvimainen ja ulkoverhiöllinen. Terälehdet ovat valkoisia ja kapealiuskaisia, lisäteriö puuttuu. Emin vartaloita on kaksi kappaletta. Hietaneilikka kukkii Suomessa heinä-elokuussa. Hedelmä on neliliuskaisesti aukeava kota.


title: Hietaneilikka

text: Hietaneilikkaa tavataan luonnonvaraisena Pohjois- ja Keski-Euroopassa, mutta sen levinnäisyysalue on laikuttainen eikä se ole missään yleinen. Itäisimmät esiintymät ovat Luoteis-Venäjällä, Valko-Venäjällä ja Ukrainassa, läntisimmät Keski-Saksassa ja Itävallassa. Pohjoisessa hietaneilikkaa tavataan Etelä-Ruotsissa, Baltian maissa ja Etelä- ja Itä-Suomessa. Suomessa hietaneilikan esiintymät seuraavat harjualueita. Sitä kasvaa muun muassa Jämijärvellä Hämeenkankaan alueella, Tammisaaressa Lohjanharjun tuntumassa ja monin paikoin Etelä-Savossa ja Kymenlaaksossa. Pohjoisimmat esiintymät ovat Rautavaaralla, Kontiolahdella ja Sotkamossa.


title: Hietaneilikka

text: Suomen populaatiot kuuluvat lajin itäiseen alalajiin "borussicus" (idänhietaneilikka). Nimialalajia "arenarius" (etelänhietaneilikka) esiintyy Suomea lähinnä Etelä-Ruotsissa ja Baltiassa.


title: Hietaneilikka

text: Hietaneilikka kasvaa aurinkoisilla, niukkaravinteisilla ja avoimilla harjutörmillä ja rapakivijyrkänteillä. Toisinaan sitä tapaa myös polkujen, metsäteiden ja tienpientareiden varsilta. Suomessa hietaneilikan taantuminen on seurausta soranotosta, metsänistutuksista ja metsäpalojen vähyydestä. Se on heikko kilpailemaan muiden lajien kanssa kasvupaikkojen kasvaessa umpeen. Suomessa hietaneilikan esiintymistä on suojeltu 16 prosenttia. Tammisaaressa lajia on myös onnistuneesti pystytty siirtämään tienrakentamisen alta ja kylvämään uusille kasvupaikoille tienpientareille. Uhanalaisluokituksessa hietaneilikka on luokiteltu Suomessa erittäin uhanalaiseksi.


title: Hietaneilikka

text: Hietaneilikka on Suomessa erittäin uhanalaisen hietaneilikkavyökoin ("Caryocolum schleichi") ravintokasvi.


title: Hietaneilikka

text: Hietaneilikkaa kasvatetaan myös koristekasvina.


title: Friuli

text: Friuli oli valtio koillisessa Italiassa, mutta se kuvaa myös aluetta, joka sijaitsee autonomisessa Friuli-Venezia Giuliassa. Friulilla on aina ollut oma kieli ja kulttuuri. Sijaintinsa vuoksi useat kansat ovat valloittaneet sen useita kertoja sen historian aikana. Friulia ovat hallinneet muiden muassa venetsialaiset, Itävalta-Unkari ja Napoleon. Sillä on oma lippu ja vaakuna. Vuonna 1921 koko Friulin alueesta tuli osa Italian valtiota vaikka suhteet Itävaltaan ja naapurialueisiin säilyivät edelleen läheisinä. Friuli-Venezia Giulian hallinnollinen pääkaupunki on Trieste, kun taas Udine on Friulin kulttuurikeskus.


title: Allen Berg

text: Allen Berg (s. 1. elokuuta 1961 Vancouver, Kanada) on entinen kanadalainen Formula 1 -kuljettaja. Hän osallistui urallaan yhdeksään osakilpailuun saavuttamatta yhtään MM-pistettä.


title: Allen Berg

text: Berg teki debyyttinsä F1-sarjassa Itä-Yhdysvaltain GP:ssa 1986 Osella-tallin autolla. Tämän jälkeen hän osallistui kauden aikana kahdeksaan osakilpailuun, joista parhaaksi saavutukseksi jäi Saksan GP:sta 12. sija.


title: Allen Berg

text: Paksunnos tarkoittaa paalupaikkaa ja "kursivoitu" kilpailun nopeinta kierrosta.


title: Ajanpysäyttäjät

text: Ajanpysäyttäjät ("Clockstoppers") on yhdysvaltalainen, vuonna 2002 ensi-iltansa saanut tieteisseikkailuelokuva.


title: Kathrin Klaas

text: Kathrin Klaas (s. 6. helmikuuta 1984) on saksalainen moukarinheittäjä.


title: Kathrin Klaas

text: Tampereen alle 20-vuotiaiden EM-kilpailuissa 2003 Klaas oli kahdeksas ja Erfurtin alle 23-vuotiaiden EM-kilpailuissa 2005 neljäs. Helsingin MM-kisoissa 2005 Klaas jäi karsinnassa vaille tulosta. Göteborgin EM-kisoissa 2006 hän oli kuudes.


title: Kathrin Klaas

text: Klaas karsiutui loppukilpailusta Osakan MM-kisoissa 2007 ja Pekingin olympialaisissa 2008. Berliinin MM-kilpailuissa 2009 Klaas sijoittui neljänneksi ennätyksellään 74,23. Saman vuoden Belgradin universiadeissa hän sai pronssia. Barcelonan EM-kilpailuissa 2010 Klaas karsiutui loppukilpailusta. Daegun MM-kilpailuissa 2011 hän sijoittui seitsemänneksi tuloksella 71,89 m.


title: Kathrin Klaas

text: Helsingin EM-kilpailuissa 2012 Klaas oli neljäs tuloksella 70,44 ja Lontoon olympialaisissa 2012 niin ikään neljäs ennätyksellään 76,05. Moskovan MM-kilpailuissa 2013 hän karsiutui loppukilpailusta. Zürichin EM-kilpailuissa 2014 Klaas oli neljäs ja Pekingin MM-kilpailuissa 2015 kuudes.


title: Kathrin Klaas

text: Klaas karsiutui 2016 loppukilpailusta sekä Amsterdamin EM-kilpailuissa että Rio de Janeiron olympialaisissa. Lontoon MM-kilpailuissa 2017 hän sijoittui 11:nneksi.


title: Kathrin Klaas

text: Klaasin ennätys on 10. elokuuta 2012 Lontoossa heitetty 76,05. Hän on tuloksella Saksan kaikkien aikojen tilastossa Betty Heidlerin jälkeen toisena.


title: Scooby-Doo (hahmo)

text: Scoobert ”Scooby”-Doo on kuvitteellinen koira, joka esiintyy nimikkohahmona Scooby-Doo-televisiosarjoissa ja -elokuvissa. Scooby-Doo on tanskandoggi, jonka paras ystävä on Shaggy Rogers (joissakin suomennoksissa Nuhru).


title: Pascal Fabre

text: Pascal Fabre (s. 9. tammikuuta 1960 Lyon, Ranska) on entinen ranskalainen Formula 1 -kuljettaja. Hän osallistui 14 ja starttasi 11 osakilpailuun kaudella AGS-tallin autolla. MM-pisteitä hän ei kyennyt saavuttamaan. Parhaimmillaan Fabre ylsi kahdesti yhdeksänneksi, vuoden 1987 Ranskan ja Britannian GP:ssä.Fabre ajoi kahdeksan kertaa maaliin.


title: Franco Forini

text: Franco Forini (s. 22. syyskuuta 1958 Muralto, Sveitsi) on entinen sveitsiläinen Formula 1 -kuljettaja. Hän osallistui urallaan ainoastaan kolmeen osakilpailuun Osella-tallin autolla kaudella .


title: Franco Forini

text: Forini starttasi kahteen GP:hin, mutta ei selviytynyt maaliin saakka kertaakaan, eikä näin ollen kyennyt saavuttamaan MM-pisteitä.


title: S/S Norra Sverige

text: S/S Norra Sverige oli ruotsalainen Svea-varustamon matkustajahöyrylaiva, joka ajoi miinaan ja upposi Mäntyluodon lähellä 7. joulukuuta 1914. Laivan 25 hengen miehistö menehtyi turmassa.


title: S/S Norra Sverige

text: "Norra Sverige" oli lähtenyt kappaletavaralastissa mutta ilman matkustajia Ruotsista kohti Mäntyluotoa 6. joulukuuta 1914. Saman päivän aamuna ajoivat ruotsalaiset S/S "Everilda" ja S/S "Luna" saksalaisen miinalaivan laskemiin miinoihin ja upposivat Mäntyluodon lähellä. Mäntyluodon satamakomendantti lähetti heti tiedotteen kaikkiin Suomen ja Ruotsin satamiin ja pyysi keskeyttämään liikenteen Mäntyluotoon. Kaikki Ruotsista kohti Mäntyluotoa lähteneet alukset "Norra Sverige" -laivaa lukuun ottamatta saatiinkin pysäytettyä, kun torpedoveneet tavoittivat ne matkan varrella.


title: S/S Norra Sverige

text: Mäntyluodon satamakomendantti siirtyi moottoriveneellä Säpin saareen heti 7. joulukuuta aamulla ja odotti siellä yhdessä luotsien kanssa "Norra Sverigen" saapumista. Kun laiva nähtiin lännen horisontissa, he lähtivät sitä kohti moottoriveneellä ampuen samalla valoraketteja ja heiluttaen lippuja. Laivalta ei kuitenkaan huomattu tätä, ja se jatkoi matkaansa kohti Mäntyluodon satamaa. Saavuttuaan miinakentän lähelle laiva nosti luotsilipun ja jäi odottamaan luotsia. Luotsit eivät uskaltaneet enää lähestyä miinakenttään ajelehtimassa ollutta laivaa, ja pian laivan keskiosan kohdalla räjähtikin miina. Laiva upposi nopeasti vieden koko 25 hengen miehistön mukanaan.


title: S/S Norra Sverige

text: Rautarunkoinen, kaksimastoinen ja yksipiippuinen S/S "Norra Sverige" oli rakennettu vuonna 1875 Gävlessä Nya Varvetin telakalla. Sen vetoisuus oli 759 brt, koneteho 480 hv, pituus 57,6 metriä, leveys 8,1 metriä ja syväys lastissa 4,1 metriä.


title: Setä Samulin sirkus

text: Setä Samulin sirkus on Pelle Miljoona & Rockers -yhtyeen yhdeksäs ja Pelle Miljoonan 25. albumi. Se julkaistiin 18. elokuuta 2004.


title: Setä Samulin sirkus

text: Kaikki kappaleet säveltänyt ja sanoittanut Pelle Miljoona sekä sovittanut Rockers.


title: Renault Samsung SM3

text: Renault Samsung SM3 on Nissan Bluebird Sylphy G10/Nissan Almera N16 -pohjainen malli, jota valmistaa Etelä-Koreassa Renault Samsung Motors.


title: Renault Samsung SM3

text: Vuonna 2006 SM3 julkaistiin Nissan Almera Classic -nimellä Ukrainassa ja Venäjällä. Samana vuonna auto julkaistiin Väli- ja Etelä-Amerikassa Nissan Almerana täyttämään Sentran alapuolelle jäänyt aukko mallistossa Sentran kasvaessa uudistuksen yhteydessä.


title: Renault Samsung SM3

text: Vuodesta 2009 lähtien valmistettu toisen sukupolven SM3 on uudelleennimetty Renault Fluence.


title: Renault Samsung SM7

text: Renault Samsung SM7 on eteläkorealaisen Renault Samsung Motorsin vuodesta 2007 valmistama ylellinen sedan. Se perustuu Nissan Teana -malliin.


title: S/S Helsingfors

text: S/S Helsingfors oli Helsingfors Ångfartygs Aktiebolagetin omistama suomalainen yhdistetty rahti- ja matkustajalaiva, joka ajoi karille ja upposi Bengtskärin lähellä 1. tammikuuta 1905, jolloin kuusi miehistön jäsentä menehtyi. Tapaus antoi alkusysäyksen Bengtskärin majakan rakentamiselle.


title: S/S Helsingfors

text: "Helsingfors" oli matkalla Lyypekistä Helsinkiin lastinaan kaoliinia ja jonkin verran kiinanposliinia. Alus sai määräyksen poiketa Hangossa, mutta matkalla sinne se ajoi sumun ja myrskyn vallitessa karille Örön ja Bengtskärin välillä Bengtskärin luoteispuolella. Hangosta paikalle lähetetty pelastusalus "Protector" ajoi sekin karille lähestyessään S/S "Helsingforsia" mutta onnistui seuraavana päivänä irrotautumaan karilta ja siirtymään "Helsingforsin" viereen. "Helsingfors" oli kuitenkin tässä vaiheessa jo kallistunut, ja pian se kääntyi ympäri. Tällöin viisi miehistön jäsentä jäi loukkuun laivan sisällä ja kuudes hukkui meren pinnalla. "Helsingforsin" upottua osa sen kansirakenteista ja rikistä jäi veden pinnan yläpuolelle, ja laivan miehistön jäseniä kiipesi sinne turvaan.


title: S/S Helsingfors

text: "Helsingforsin" hylyn jäänteet makaavat sorapohjalla 13 metrin syvyydessä höyrypannujen ylimpien osien ulottuessa 8 metrin syvyyteen. "Helsingforsin" uppoaminen vauhditti Bengtskärin majakan rakennushanketta, ja majakka valmistuikin sinne vuonna 1906.


title: S/S Helsingfors

text: S/S "Helsingfors" oli rakennettu vuonna 1902 Antwerpenissä Chantier Naval Auversiosin telakalla. Sen vetoisuus oli 437 nrt, pituus 63 metriä, leveys 9,12 metriä ja höyrykoneen teho 800 ihv.


title: M/S Brita Dan

text: M/S Brita Dan oli tanskalainen Rederiet J. Lauritzenin omistama vuonna 1961 valmistunut moottorialus, joka sai pohjakosketuksen ja upposi Santkarin ulkopuolella Rauman edustalla 7. marraskuuta 1964. Onnettomuudessa kuoli kolme laivan miehistön jäsentä.


title: M/S Brita Dan

text: "Brita Dan" oli tulossa Norresundbystä Tanskasta tyhjänä Raumalle hakemaan selluloosalastia, kun sen perä iskeytyi kovassa 9 boforin luoteismyrskyssä kariin kello 6.05 aamulla laivan odottaessa luotsia Kylmäpihlajan majakan lähellä. Alus tuli ohjauskyvyttömäksi, ja vähän ajan kuluttua myös sen kone pysähtyi, kun vesi täytti laivan konehuoneen. Osa miehistöstä siirtyi paikalle tulleisiin pelastusaluksiin kello 11 aikaan, kun laivan keula alkoi jo näkyvästi kohota ylös. Voimakas myrsky teki pelastustöistä erittäin vaativia. Laiva alkoi kallistua tuntia myöhemmin, ja puolen tunnin kuluttua tästä laivaan jääneet päällikkö ja yhdeksän miestä joutuivat veden varaan. Heistä saatiin pelastettua seitsemän paikalla olleisiin aluksiin, mutta kolme miestä hukkui laivan vajotessa pohjaan.


title: M/S Brita Dan

text: Hollming Oy nosti "Brita Danin" hylyn pinnan lähelle kesällä 1965, ja suhteellisen uudesta laivasta irrotettiin kaikki käyttökelpoinen materiaali. Riisuttu hylky laskettiin sitten takaisin pohjaan, jossa se edelleenkin on. Vuonna 2003 Suomen Ympäristökeskus poisti hylystä noin 20 tonnia sinne jäänyttä öljyä.


title: M/S Brita Dan

text: M/S "Brita Dan" oli keskikokoinen 3 065 brt:n rahtilaiva, jossa oli neljä ruumaa ja kansirakennus laivan perässä.


title: Tää on kapinaa!

text:
Tää on kapinaa! on Pelle Miljoonan kokoelmalevy, joka julkaistiin 1. kesäkuuta 2005. Levy sisältää Pelle Miljoona & N.U.S. -yhtyeen kitaristi Pasi ”Bastard” Huopalaisen nauhoittamia N.U.S.:n ja sitä edeltäneen Jasminen keikkoja sekä treenejä vuosilta 1976–1978. Mukana on myös kaksi radio-ohjelmapätkää.
Äänitykset on tehty National-kasettimankalla ja kahdella muovisella, kolmionmuotoisella Philips-mikillä. Levy on LampLiteLtd:n ensimmäinen CD-julkaisu.


title: Torpedovene Bditelnyi

text: Bditelnyi oli Venäjän keisarikunnan laivaston Bditelnyi-luokan torpedovene, joka ajoi Saksan keisarikunnan laivaston sukellusveneen "SM UC58" laskemaan miinaan 27. marraskuuta 1917 Outoorin kohdalla Mäntyluodon eteläpuolella. Onnettomuudessa menehtyi noin 50 miehistön jäsentä ja kaksi laivan mukana ollutta suomalaista luotsia. Yhdeksän matruusia onnistui pelastautumaan ainoaan ehjänä säilyneeseen pelastusveneeseen.


title: Torpedovene Bditelnyi

text: "Bditelnyj" oli rakennettu Saksassa vuonna 1906. Sen pituus oli 64 metriä, leveys 7 metriä ja suurin matkanopeus 27 solmua. Laiva oli varustettu torpedoputkilla, tykeillä ja myöhemmin lisättiin miinanlaskukiskot, joissa kyettiin kuljettamaan kuusitoista miinaa. Voimanlähteenä oli kaksirivinen 6000 hevosvoiman trippelihöyrykone.


title: Torpedovene Bditelnyi

text: Aluksen aseistukseksi muutettiin 1912 kaksi 75 millimetrin tykkiä ja kuusi konekivääriä eikä se saavuttanut enää kuin 22 solmun nopeuden "Bditelnyj", joka kuului 7. torpedovenedivisioonaan, valvoi ensimmäisen maailmansodan aikana Turun ja Ahvenanmaan merialueita ja tapahtumahetkellä se oli matkalla Raumalta Mäntyluotoon. Laiva oli ottanut luotsin Pirskerissä sijainneelta Luvian luotsiasemalta. Aluksen saavuttua noin kello 15 Outoorin kohdalle räjähti miina sen komentosillan kohdalla, jolloin koko keulaosa tuhoutui. Peräosa pysyi pinnalla noin kymmenen minuuttia ja eloonjääneet kamppailivat meressä laivan kappaleiden seassa. Yhdeksän heistä onnistui pääsemään ainoaan ehjänä säilyneeseen pelastusveneeseen ja soutamaan Mäntyluodon satamaan.


title: Torpedovene Bditelnyi

text: Muutamia päiviä onnettomuuden jälkeen samalla paikalla tapahtui vielä toinenkin onnettomuus, jossa kaksi paikalle tullutta venäläistä kymmenmetristä puista miinanraivaajavenettä tuhoutui miehistöineen toisen veneistä ajettua miinaan. Sukellusvene "UC58" oli laskenut kaikkiaan 18 miinaa Outoorin väylälle jo elokuussa 1917. Sodan jälkeen kesinä 1919 ja 1922 Helsingin Meripelastustoimi Oy nosti "Bditelnyin" hylystä aseistusta, koneenosia ja arvometallia. Hylky jäi sitten unohduksiin, kunnes porilaiset urheilusukeltajat löysivät sen uudelleen kesällä 1990.


title: Giovanni Vailati

text: Giovanni Vailati (24. huhtikuuta 1863 Crema, Italia – 14. toukokuuta 1909) oli italialainen analyyttinen ja pragmatistinen filosofi, tieteenhistorioitsija ja matemaatikko.


title: Giovanni Vailati

text: Vailati syntyi Cremassa Lombardiassa ja opiskeli insinööritieteitä Torinon yliopistossa. Hän työskenteli Giuseppe Peanon ja Vito Volterran apulaisena ja luennoi mekaniikan historiasta. Myöhemmin hän opetti matematiikkaa ja suoritti omia tutkimuksiaan. Vailati sai kansainvälistä mainetta jo eläessään, mutta tuli uudelleen löydetyksi 1950-luvulla. Hän ei julkaissut kokonaisia teoksia, mutta jätti jälkeensä muun muassa noin 200 esseetä.


title: Giovanni Vailati

text: Vailatin filosofiaa koskeva näkemys oli, että se tarjosi valmistautumisen ja työkaluja tieteelliselle työlle. Koska filosofian tuli olla neutraalia suhteessa kilpaileviin uskomuksiin, käsityksiin, teoreettisiin rakenteisiin jne., filosofin tuli välttää erityisen teknisen kielen käyttöä, ja käyttää sen sijaan kieltä, jota kiinnostuksen kohteena olevalla alueella jo käytettiin. Tämä ei tarkoittanut kaiken tavallisen kielen hyväksymistä, vaan sen vikojen korjaamista uusien termien kehittämisen sijaan.


title: Giovanni Vailati

text: Vailatin totuutta ja merkitystä koskevat teoriat saivat vaikutteita muun muassa C. S. Peirceltä ja Ernst Machilta. Hän sai vaikutetita myös Peanolta, William Jamesilta, Platonilta, George Berkeleyltä, Gottfried Leibnizilta, Victoria Welby-Gregoryltä, G. E. Moorelta, Bertrand Russellilta ja Franz Brentanolta.


title: Giovanni Vailati

text: Tieteenhistoriassa Vailati oli kiinnostunut ennen kaikkea mekaniikan, logiikan ja geometrian historiasta. Hän tutki muun muassa Aristoteleen jälkeistä antiikin kreikkalaista mekaniikkaa, Galileo Galilein edeltäjiä, logiikan ja tietoteorian matemaattisia seurauksia sekä Gerolamo Saccherin epäeuklidista geometriaa.


title: S/S Eggo

text: S/S Eggo oli saksalainen rahtihöyrylaiva, joka upposi Itämerellä Tvärminnen lähellä 11. marraskuuta 1921. Onnettomuudessa hukkui seitsemän miehistön jäsentä.


title: S/S Eggo

text: S/S "Eggo" oli rakennettu 1913 Lyypekissä Kochin telakalla. Se liikennöi aiemmin "Mehedya"- ja "Herrmann Heinrich" -nimisenä, ja viimeksi se oli saksalaisen Hamburg-Bremen-Amerika-Linien-varustamon omistuksessa. "Eggon" vetoisuus oli 387 brt ja pituus 47 metriä.


title: S/S Eggo

text: Marraskuussa 1921 "Eggo" oli tuomassa kivihiililastia Blythistä Englannista Tammisaareen Lohjan Kalkkitehdas Oy:lle, kun se sai yöllä pohjakosketuksen Jussarön eteläpuolella. Laivan saama vuoto oli kuitenkin niin pieni, että se kykeni jatkamaan matkaa omin voimin. Hästö-Busön luona sen saamia vaurioita tutkittiin matalassa vedessä. Paikalle tulleesta pelastusalus "Frejasta" lähetetty sukeltaja löysikin "Eggon" rungosta yhden pienen vauriokohdan ja korjasi sen.


title: S/S Eggo

text: "Eggo" jatkoi korjauksen jälkeen matkaansa samana aamupäivänä kohti Tammisaarta. Kello 10.45 laiva kierähti kuitenkin ympäri ja upposi nopeasti. Seitsemän miehistön jäsentä ja laivalla mukana olleet luotsi ja tullipäällikkö onnistuttiin nostamaan pelastusalus "Frejaan", mutta seitsemän miestä, heidän joukossaan laivan päällikkö, hukkui. Laiva oli ennen kaatumistaan kallistunut voimakkaasti ja menettänyt ohjattavuutensa. Kaatumisen syynä pidettiin joko aiemmassa tarkastuksessa havaitsematta jäänyttä vuotokohtaa tai hiililastin siirtymistä merenkäynnissä.


title: S/S Eggo

text: "Eggon" hylky on oikealla kyljellään 32 metrin syvyydessä Hästö-Busön ja Tvärminnen välillä Sjögrundin luoteispuolella. Hylyn löysivät vuonna 1986 Finnairin sukeltajat.


title: Isaac Levi

text: Isaac Levi (30. kesäkuuta 1930 – 25. joulukuuta 2018) oli yhdysvaltalainen filosofi ja Columbian yliopiston John Dewey -oppituolin filosofian professori. Filosofina Levi lukeutui pragmatisteihin. Hän käsitteli erityisesti tietoteoriaa, päätösteoriaa ja tieteenfilosofiaa.


title: Isaac Levi

text: Levi tuli tunnetuksi ensimmäisellä teoksellaan "Gambling with Truth", jossa hän tarjoaa tietoteorian päätösteoreettisen muotoilun, joka soveltaa klassista pragmatismia, kuten William Jamesin ja C. S. Peircen ajattelua.


title: Carl Lumbly

text: Carl Lumbly (s. 14. elokuuta 1952 Minneapolis, Minnesota) on yhdysvaltalainen näyttelijä, joka tuli tunnetuksi roolistaan tohtori Miles Hawkinsina televisiosarjassa "M.A.N.T.I.S.".


title: Carl Lumbly

text: Lumbly syntyi Yhdysvalloissa Minnesotan osavaltiossa ja hänellä on sukujuuria Jamaikalla. Hän opiskeli englantia ja työskenteli muun muassa toimittajana. Muutettuaan San Franciscoon Lumbly meni koe-esiintymisiin ja päätyi näyttelemään televisiosarjassa "Cagney ja Lacey". Hän on näytellyt elokuvissa, kuten "Just a Dream", "Kunnian puolesta", "Taas svengaa", "Viha lepää vierelläni" ja "Pako Alcatrazista". Lumbly on vieraillut televisiosarjoissa "West Wing", "Eron lait", "Teho-osasto", "Enkelin kosketus", "LA Law", "Erilaiset ystävät" ja "Alias".


title: Carl Lumbly

text: Lumbly on tehnyt myös muutamia äänirooleja, joista tunnetuin on Metsästäjä Marsista animaatiosarjassa "Justice League" ja "Justice League Unlimited".


title: Carl Lumbly

text: Lumbly on naimisissa Vonetta McGeen kanssa ja heillä on yksi lapsi.


title: Arambol

text: Arambol on Pelle Miljoona & Rockers -yhtyeen kymmenes ja viimeiseksi jäänyt sekä Pelle Miljoonan 26. albumi. Se julkaistiin 23. elokuuta 2006.


title: Arambol

text: Kaikki kappaleet säveltänyt ja sanoittanut Pelle Miljoona sekä sovittanut Rockers.


title: William Pepperell Montague

text: William Pepperell Montague (11. marraskuuta 1873 Chelsea, Massachusetts - 1. elokuuta 1953 New York) oli yhdysvaltalainen filosofi. Hän kuuluu uuden realismin koulukunnan perustajiin. Koulukunta oli yhdessä pragmatismin kanssa haastamassa 1800-luvun loppupuolen yhdysvaltalaista filosofiaa hallinnutta idealismia.


title: William Pepperell Montague

text: Montague opiskeli Harvardin yliopistossa, ja väitteli tohtoriksi vuonna 1898. Montague opetti muun muassa Harvardissa, Kalifornian yliopistossa Berkeleyssä ja Columbian yliopistossa. Vuodesta 1920 hän toimi Columbian yliopiston professorina. Hän jäi eläkkeelle vuonna 1947.


title: Unabomber!

text: Unabomber! on Pelle Miljoona Unabomber -yhtyeen ensimmäinen ja Pelle Miljoonan 27. albumi. Se julkaistiin 26. syyskuuta 2007.


title: Unabomber!

text: Albumi debytoi Suomen virallisen listan sijalla 31.


title: Bioliuotus

text: Bioliuotus tai biokasaliuotus () on kaivosteollisuudessa käytetty rikastusmenetelmä, jolla metallit erotetaan malmista. Prosessina bioliuotusta tapahtuu jokaisessa sopivassa malmiossa myös luonnossa, mutta teollisesti prosessia nopeutetaan huomattavasti säätämällä olosuhteet bakteereille sopiviksi sekä kasvattamalla malmin pinta-alaa murskaamalla. Bioliuotuksella saadaan talteen kultaa, kuparia, sinkkiä ja Suomessa myös nikkeliä. Alhaisten operointikustannusten vuoksi menetelmä on kannattava myös sellaisilla esiintymillä, joilla metallipitoisuus on alhainen.


title: Bioliuotus

text: Prosessissa malmi murskataan ensin hienoksi. Sen jälkeen erillisessä agglomerointirummussa agglomeroidaan rikkihappoa käyttäen pienet hiukkaset liittymään isojen pintaan. Agglomeroitu murske kasataan suuriin kasoihin 3–5 % rinteeseen. Kasoja kastellaan bakteerilioksella, joka kiertää prosessissa.


title: Bioliuotus

text: Yleisimpiä käytettyjä bakteereja ovat "Acidithiobacillus ferrooxidans" ja "Acidithiobacillus thiooxidans", joista ensimmäinen hapettaa rautaa ja jälkimmäinen rikkiä. Bakteerien optimaalinen toiminta-alue on pH 1,5–2,5, riippuen liuotuksessa esiintyvistä bakteereista. pH:n säätö vaatii siis happoa, koska monien mineraalien liuottaminen kuluttaa happoa enemmän, kuin sulfidin hapettuminen vapauttaa.


title: Bioliuotus

text: Liuotus toimii melko laajalla lämpötila-alueella, mutta yleisimmät bakteerikannat toimivat 25 °C ja 38 °C välillä. Kuitenkin myös yli 80 °C toimivia bakteereja on tavattu muun muassa japanilaisista kaivoksista.


title: Bioliuotus

text: Bioliuotuksen juuret pystytään määrittämään yli 1000 vuoden päähän. Esimerkiksi 900-luvulta säilyneissä hiilipiirustuksissa esitetään, miten kuparipitoista malmia kasataan puiseen ränniin, jonka yläpäähän kaadetaan vettä, joka valuu painovoimalla alas kastellen malmia. Liuos kierrätetään aaseilla tai kantaen takaisin rännin yläpäähän alasäiliöstä, ja kupari pelkistettiin romuraudalla metalliseksi kupariksi liuoksesta. Prosessilla saatiin valmistettua hyvin puhdasta kuparia vaikka hyötysuhde ei ollut kovin hyvä. Sama prosessi on edelleenkin käytössä muun muassa Puolassa mustaliuske-alueella.


title: Bioliuotus

text: Bioliuotus on ympäristöystävällinen prosessi verrattuna perinteisiin menetelmiin, jos muodostuvat liuokset hallitaan ja käsitellään huolellisesti. Bioliuotettu malmi on myös vähemmän reaktiivista, kuin perinteisten menetelmien rikastushiekka, jolloin happamien kaivosvesien voidaan olettaa olevan myös pienempi ongelma, kuin perinteisillä menetelmillä.


title: Bioliuotus

text: Maailmalla bioliuotusta käytetään erityisesti kullan talteenotossa. Kultaa ei liuoteta, vaan kullan ympärillä oleva sulfidiset mineraalit poistetaan, jolloin voidaan välttää malmin viimeinen jauhamisvaihe, joka vaatisi huomattavia määriä energiaa.


title: Bioliuotus

text: Kultamalmi jauhetaan maksimissaan 100 μm:n kokoisiksi partikkeleiksi, jotka sidotaan inerttien kivien pintaan happoliuoksella. Pinnoitetut kivet kasataan liuotuskasalle, jossa sen viipymäaika on noin 10–14 päivää. Liuotuksen jälkeen kivien pinnalta pestään jatkokäsittelyyn liuotusjäänne, johon kulta on jäänyt. Jatkokäsittelyn kannalta kulta-atomien pitää olla partikkelien pinnalla, jotta kullan erottaminen malmista onnistuisi.


title: Bioliuotus

text: Värimetallien liuotus sulfidimineraaleista eroaa kullan liuotuksesta huomattavasti, sillä toisin kuin kulta, värimetallit ovat osana liuotettavia mineraaleja ja vapautuvat liuokseen, josta ne voidaan ottaa talteen joko hydrometallurgisin tai sähkökemiallisin keinoin.


title: Bioliuotus

text: Värimetallien liuotus myös kestää yleensä vuodesta kymmeniin vuosiin, riippuen malmin murskausasteesta ja liuotettavista mineraaleista. Maailman yleisimmin bioliuotettava metalli on kupari, jota liuotetaan muun muassa Chilessä ja Kanadassa. Sinkki liukenee myös hyvin, mutta matalan hintansa vuoksi sinkin liuottaminen päätuotteena ei ole kannattavaa.


title: Bioliuotus

text: Nikkelin bioliuotusta on testattu kahdessa projektissa: Talvivaarassa Suomessa ja Australiassa Radio Hill -projektissa. Radio Hill jouduttiin vesihuolto-ongelmien vuoksi keskeyttämään.


title: Dacia Logan

text: Logan on Renault'n ja sen tytäryhtiön Dacian yhteistyössä valmistama edullinen automalli. Sitä valmistetaan Dacian tehtaalla Miovenissa, Romaniassa. Autoa myydään joko Dacia Loganina, Nissan Apriona tai Renault Loganina riippuen Renault’n asemasta kyseisessä maassa. Suomessa Logan tuli myyntiin vasta loppuvuodesta 2009.


title: Dacia Logan

text: Logan syntyi Projekti X90:n, jonka Renault käynnisti 1999 ostettuaan Dacian 1998, tuloksena. Jacques Chiracin Venäjän-matkan yhteydessä Renault'n pääjohtaja Louis Schweitzer huomasi että Ladaa ja Renault'ta myyvissä autoliikkeissä 6 000 €:n hintaiset Ladat menivät erittäin hyvin kaupaksi, kun taas 12 000 euron hintaiset Renaultit jäivät liikkeeseen. "Nähdessäni ne vanhentuneet autot, ei mielestäni ollut hyväksyttävää että tekninen kehitys estäisi valmistamasta hyvää autoa 6 000 €:n hintaan." (Schweitzer alensi myöhemmin tavoitteensa 5 000 euroon). "Tein myös kolme sanaa pitkän listan ominaisuuksista – moderni, luotettava ja edullinen – ja lisäsin että kaikki muu oli vaihtoehtoista." Kuitenkin auton halvin malli maksaa lähes 6 000 euroa, ja saattaa nousta 8 500 euroon, riippuen varustelusta ja veroista (Perusmalli Länsi-Euroopassa, jossa sitä myydään Daciana, mutta myydään Renault-liikkeissä, on tosin kalliimpi). Koska Logan suunniteltiin alusta alkaen edulliseksi autoksi, siinä on monet toiminnot yksinkertaistettu, jotta kustannukset pysyisivät matalina. Logan korvaa monia vanhempia malleja, esimerkiksi romanialaisen Renault 12:een perustuvan Dacia 1300 -sarjan.


title: Dacia Logan

text: Logan esiteltiin virallisesti 2004. Renault’lla ei alun perin ollut aikomuksia myydä Logania Länsi-Euroopassa, mutta aloitti hieman kalliimman mallin tuonnin kesäkuussa 2005, hintojen alkaessa noin 7 000 eurosta. Siitä tuli odottamaton menestys, sillä monet ihmiset halusivat edullisen ja yksinkertaisen auton, jota voisivat korjata itse. Logan esiteltiin Intiassa kesäkuussa 2007 yhteistyössä Mahindran, koko maassa tunnetun autonvalmistajan kanssa. (Intia oli ensimmäinen markkina-alue Loganille, jossa on vasemmanpuoleinen liikenne) Se oli melkein välitön menestys ja myynti nousi tasaisesti ensimmäisten kuukausien aikana. Omistajien mukaan Logan antaa eniten vastinetta rahoille. Hinta, tilat, koko ja ulkonäkö ovat Loganin etuja.


title: Dacia Logan

text: Logan perustuu B-pohjalevylle, jota käytetään kolmannen sukupolven Renault Cliossa, Renault Modusissa ja uusimmassa Nissan Micrassa. Siinä on 50 % vähemmän osia kuin normaalissa Renault'ssa ja rajoitettu määrä elektroniikkaa. Näin säästetään valmistuskuluissa, mutta tekee myös auton helpommaksi ja halvemmaksi korjata. Kuten monissa muissakin halvoissa autoissa, äänieristyksessä on säästetty, renkaiden, moottorin ja tuulen äänet kuuluvat voimakkaammin matkustamoon.


title: Dacia Logan

text: Jotkut osat ovat myös kilpailijoiden osia yksinkertaisempia. Esimerkiksi peruutuspeilit ovat symmetriset ja niitä voidaan käyttää kummallakin puolella autoa, tuulilasi on suorempi kuin yleensä ja kojelauta koostuu yhdestä ainoasta ruiskuvaletusta osasta. Suunnittelijat ovat ottaneet huomioon erot tie- ja sääoloissa eri maiden välillä. Loganin jousitus on pehmeä ja vahva, maavara on huomattavasti korkeampi kuin monissa muissa pikkuautoissa jotta se kestäisi epätasaisuudet sorateissä ja huonokuntoisissa asfalttiteissä. Moottori on muunneltu toimimaan huonompilaatuisella bensiinillä, ja ilmastointi on tarpeeksi tehokas alentamaan lämpötilaa useita asteita (yli 40 °C:n lämpötilat ovat yleisiä Lähi-idässä ja Välimeren ympäristössä).


title: Dacia Logan

text: Kesäkuussa 2005 Logan ylsi 3:n tähden tulokseen EuroNCAP-kolaritestissä, tulos on selvästi huonompi kuin suurin osa nykyaikaisten autojen tuloksista. Tämä tulos vahvistaa Renault'n aiemmin esittämät epäilykset. Testiautossa oli kuljettajan ja etumatkustajan turvatyynyt, jotka ovat lisävarusteita monissa maissa. Loganissa ei ole turvavöiden esikiristimiä.


title: Dacia Logan

text: Heinäkuussa 2005, saksalaisen ADAC:in "Fahrdynamik-Test" (muistuttaa hirvitestiä) osoitti että ajonvakautusjärjestelmän puute Dacia Loganissa saa sen kaatumaan 65 km/h:n nopeudessa tehdyssä äkillisessä väistöliikkeessä].. Myöhemmin samassa kuussa, Top Gear-lehden romanialainen versio teki uudelleen "hirvitestin" ja, lehden internetsivuilla julkaistujen tulosten mukaan, Logan selvitti testin nopeuksissa 72 km/h, 84 km/h ja 87 km/h.. Toisaalta tulisi ottaa huomioon, että Top Gearin suorittama testi oli perinteinen hirvitesti, kun taas ADAC:in "Fahrdynamik-Test" oli hiukan erilainen. Top Gear väitti virheellisesti että heidän testinsä oli identtinen ADAC:in testin kanssa.


title: Dacia Logan

text:
Myöhemmin, 9. syyskuuta ADAC julkaisijatkuneiden tutkimusten tulokset], että auton kaatuminen johtui huonoista renkaista eikä auton suunnitteluvirheistä.
Saksalaiset testaajat ilmoittivat myöhemmin, että testiautolla tehdyt liian monet hirvitestit olivat kuluttaneet renkaat loppuun.


title: Dacia Logan

text: Markkinoilla, joilla Renault on ennestään tunnettu, kuten eurooppalaisissa, afrikkalaisissa ja aasialaisissa maissa (esim. Romaniassa, Ukrainassa, Unkarissa, Puolassa, Tšekkissä, Kroatiassa, Sloveniassa, Marokossa, Libanonissa, Syyriassa, Turkissa ja monissa muissa maissa) autoa myydään Dacia Loganina. Poikkeuksia ovat Argentiina, Venäjä, Kiina, Kolumbia, Afrikka, Brasilia ja Venezuela jossa sen nimi on Renault Logan. Loganilla on tärkeä osa Renault-yhtymän myynnin nostamisessa 4 miljoonaan vuoteen 2010 mennessä. Intia, Logania markkinoidaan "Mahindra Renault Logan"ina; seurauksena Renault'n yhteistyöstä Intialaisen hyötyajoneuvojen valmistjan Mahindra & Mahindra Limitedin kanssa. Meksikossa Logania myydään nimellä Nissan Aprio, johtuen japanilaismerkin paremmasta maineesta Meksikossa.


title: Dacia Logan

text: Vuonna 2007, Iranissa alettiin myydä Logan-malleja joita valmistaa Renault-Pars Co. Pars Khodrossa ja Iran Khodrossa . Noin kuukauden valmistuksen jälkeen yli 100 000 Tondar-90 -mallia (Loganin nimi Iranissa), oli tilattu jo ennen kuin toimitukset alkoivat toukokuussa 2007. .


title: Dacia Logan

text: Dacialla on suunnitelmia myydä autoja koottaviksi useisiin maihin.


title: Dacia Logan

text: Tuotannon alkamisesta vuonna 2004 vuoden 2006 loppuun yhteensä 321 284 Dacia Logania oli myyty..


title: Dacia Logan

text: Dacian myynti vuonna 2006 oli 1,5 miljardia euroa, 19,6 % kasvua verrattuna vuoteen 2005. Vuosittainen myynti on noussut 200 000 autoon, puolet vientiin.


title: Dacia Logan

text: Tuotanto alkoi 4-ovisella sedanilla, jota seurasi farmarimalli syyskuussa 2006. Neljä muuta mallia, joihin kuuluvat avolavamalli ja hatchback ovat tulossa, alkaen 2007 kevyellä pakettiautolla.


title: Dacia Logan

text: Tehdas on poikkeuksellinen suurelle valmistajalle siinä, että siellä ei käytetä robotteja. Romanian matalat palkat johtavat siihen, että auto tulisi kalliimmaksi, jos tehdas käyttäisi robotteja. Tehtaalla työskentelee 12 532 työntekijää keskipalkalla 360 €/kuukausi.


title: Dacia Logan

text:
Logan MCV ("Multi Convivial Vehicle"), esiteltiin vuoden 2006 Pariisin autonäyttelyssä, on Loganin farmarimalli.. Siitä on viisi- ja seitsemänpaikkaiset versiot, tavaratila vaihtelee 200 ja 2350 litran välillä, riippuen siitä, montako istuinta on käytössä, ja lisäksi on useita säilytyslokeroita pienemmille tavaroille.
Se käyttää samoja moottoreita kuin sedan-malli . Tärkeä parannus on että saatavilla on myös sivuturvatyynyt.
Myynti alkoi Romanian markkinoilla lokakuussa 2006 hintojen ollessa välillä 8 200 € ja 11 600 €. Myynti muilla markkinoilla alkoi vuoden 2007 alussa.


title: Dacia Logan

text: Loganin pakettiautomalli esiteltiin 23. tammikuuta 2007 Bukarestissa. . Se on suunnattu pienille yrityksille ja siinä on 2500 litran tavaratila ja 800 kg:n kantavuus. Logan VAN on enemmän tai vähemmän sama auto kuin MCV mutta ilman takaikkunoita ja siksi siinä on samat turvallisuusominaisuudet ja käyttää samoja moottoreita, kuin muut mallit (lukuun ottamatta 1.6 16v-moottoria). Myynti on alkanut Romaniassa, hinnat ovat 6 700 € ja 8 800 €:n välillä.


title: Dacia Logan

text: Loganin avolavaversio, joka myös perustuu MCV-malliin, esiteltiin 10. syyskuuta 2007 . Myynti alkaa Romaniassa vuoden 2008 alussa.


title: Dacia Logan

text: Sandero on Loganiin perustuva viisiovinen hatchback. Sitä valmistetaan Brasiliassa ja myydään siellä alkaen joulukuusta 2007 Renault-merkkisenä. Sanderosta julkaistaan versio Länsi-Euroopan markkinoille vuonna 2008 tai 2009.


title: Dacia Logan

text: Vuonna 2006 esiteltiin farmarimallinen konseptiauto, Dacia Logan Steppe, Geneven autonäyttelyssä. Auton valmisti intialainen DC Design ja sen linjat tulivat myöhemmin Logan MCV-malliin.Logan S2000 oli lyhytikäinen projekti jonka tavoitteena oli kehittää Loganista kilpa-autoversio


title: Rooman kuningaskunta

text: Rooman kuningaskunta oli Rooman kaupunkivaltion vaihe vuosina 753–509 eaa. Tänä aikana Roomaa hallitsi historiankirjoituksen mukaan seitsemän kuningasta. Kuningaskunta lakkasi, kun Roomasta tuli tasavalta.


title: Rooman kuningaskunta

text: Rooman kuninkaat olivat Liviuksen mukaan:


title: Rooman kuningaskunta

text: Rooman perustamistarinan mukaan Rooman perustivat veljekset Romulus ja Remus vuonna 753 eaa., ja Romuluksesta tuli kaupungin ensimmäinen kuningas. Romulusta ei kuitenkaan liene ollut olemassa, vaan kaupungin perustamistarinan ovat keksineet myöhemmän tasavallan aikaiset historioitsijat. Romulusta seuranneita kuutta kuningasta pidetään todellisina henkilöinä, mutta heidän lisäkseen uskotaan olleen muitakin kuninkaita. Roomalaiset historioitsijat ajoittivat kaupungin perustamisen juuri 700-luvun puoliväliin, koska he tiesivät tasavallan syntyneen noin 500 eaa. ja uskoivat kaupunkia hallinneen sitä ennen seitsemän kuningasta. Arviot tarkasta vuodesta vaihtelivat Temaeuksen 814:stä Cincius Alimentuksen 728:aan, ja vuosi 753 vakiintui perustamisvuodeksi tasvallan ajan loppuun mennessä.


title: Rooman kuningaskunta

text: Kuningasajalta 753–509 eaa. ei ole säilynyt dokumentteja. Kreikkalaiset historioitsijat olivat kyllä tietoisia Italiassa kasvavasta kaupunkivaltiosta, mutta he eivät kirjoittaneet siitä ennen Rooman ja Tarentumin välistä sotaa 270-luvulla eaa. Ajanlaskun alkua edeltäneiden kahden vuosisadan aikana historioitsijat kirjoittivat useita teoksia vuonna 509 perustettua Rooman tasavaltaa edeltäneestä ajasta. Koska tietoa ei ollut saatavilla, historioitsijat käyttivät lähteinään roomalaisia ja kreikkalaisia kansantaruja, ja moni asia on keksitty, liioiteltu tai salattu. Etenkin viimeisellä vuosisadalla eaa. kuningaskunnan historiasta alettiin kirjoittaa laajoja mutta sepitteellisiä teoksia, jollaisena esimerkiksi Liviuksen teosta "Ab urbe condita" pidetään.


title: Rooman kuningaskunta

text: Rooman kuudesta todellisesta kuninkaasta ei tiedetä paljonkaan, etenkään kolmesta ensimmäisestä, joista tiedetään käytännössä vain nimet. Historioitsijat yhdistivät kuninkaisiin jälkeenpäin erilaisten roomalaisten tapojen ja instituutioiden synnyt. Numa Pompiliuksen ajan kerrotaan olleen rauhaisa, ja hänen kerrotaan perustaneen kaikki Rooman uskonnolliset instituutit ja perinteet. Hänen seuraajansa Tullus Hostiliuksen ajan kerrotaan olleen sotaisa. Ancus Marciuksen ajassa kerrotaan yhdistyneen uskonnollinen uudistaminen ja sodankäynti. Kolmen viimeisen kuninkaan aikana 600-luvun eaa. lopulla ja 500-luvulla eaa. Rooma kaupungistui.


title: Jerome Schneewind

text: Jerome B. Schneewind (s. 1930) on yhdysvaltalainen filosofi ja Johns Hopkinsin yliopiston filosofian emeritusprofessori. Hän on käsitellyt erityisesti etiikkaa, kuten eettisten teorioiden tyyppejä ja Immanuel Kantin etiikkaa, brittiläisiä empiristejä, ja utopioita.


title: Jerome Schneewind

text: Schneewind opiskeli Cornellin ja Princetonin yliopistoissa. Ennen tuloaan Johns Hopkinsiin vuonna 1981 hän on opettanut Princetonin, Chicagon, Yalen ja Pittsburghin yliopistoissa sekä Hunter Collegessa New Yorkissa. Hän on opettanut myös Leicesterin, Stanfordin ja Helsingin yliopistoissa.


title: SS-Wachsturmbann Eimann

text: SS-Wachsturmbann Eimann oli SS-Heimwehr Danzigin reserviyksikkö Danzigissa. Se perustettiin kesäkuussa 1939.


title: SS-Wachsturmbann Eimann

text: Yksikkö perustettiin SS-Brigadeführer Schaferin käskystä yhteistyössä SS:n koillisen alueen kanssa. Se sai nimensä komentajansa, SS-Sturmbannführer Kurt Eimannin, mukaan.


title: SS-Wachsturmbann Eimann

text:
Yksikkö oli ensimmäinen sotilaallisesti organisoitu myöhemmän SS-divisioona Totenkopfin yksikkö. Sen koostumus oli:Ennen Toisen maailmansodan alkamista yksikön tehtävänä oli määritellä paikat alueensa keskitysleireille ja organisoida niiden toiminta. Se päätti muun muassa Stutthofin keskitysleirin sijainnista elokuussa 1939.
Sodan alussa yksikkö otti osaa taisteluihin Danzigissa ja kaupungin ympäristössä. Myöhemmin se siirrettiin entisen Puolan käytävän alueelle, missä sitä käytettiin "poliisitehtäviin". Nämä tehtävät koostuivat lähinnä jäljellä olevien puolalaissotilaiden kiinniottamisesta, siviilien terrorisoinnista, sekä poliittisten johtajien, pappien, älymystön, juutalaisten ja saksalaisten Puolaan kuljetettujen vammaisten ihmisten eliminoimisesta.


title: SS-Wachsturmbann Eimann

text: Hitlerin vieraillessa Danzigissa 19. syyskuuta 1939 yksikkö osallistui turvallisuusjärjestelyihin Olivassa ja Danzigissa. Kaksi komppaniaa vartioi Hitlerin päämajaa Sopotissa. Danzigin taistelujen jälkeen yksikkö vangitsi ja sijoitti suuren määrän siviileitä Neufahrwasserin, Stutthofin ja Grenzdorfin keskitysleireihin, joissa kaksi komppaniaa toimi myös vartijoina.


title: SS-Wachsturmbann Eimann

text: Yksikkö lakkautettiin 1940 ja sen jäsenet siirrettiin toisiin Totenkopf-yksiköihin.


title: Renault Koleos

text: Renault Koleos on kompakti crossover, joka esiteltiin ensin konseptiautona vuoden 2006 Pariisin autonäyttelyssä. Koleos on Renault’n suunnittelema ja Nissanin kehittämä, ja se perustuu samalle pohjalevylle kuin toisen sukupolven Mégane, Nissan X-Trail ja Qashqai. Sitä valmistaa Renault’n eteläkorealainen tytäryhtiö Renault Samsung Motors, ja kotimarkkinoilla sen nimi on Renault Samsung QM5.


title: Renault Koleos

text: Renault’lla on vähän kokemusta crossover-markkinoilla, valmistettuaan Scénic RX4 -mallia ja Kangoo 4x4:ää, mutta ei ole koskaan valmistanut aitoa crossoveria. Koleosin muotoilu pohjautuu Renault Koléos- ja Renault Egeus -konseptiautoihin. Ensimmäinen Koléos-konsepti esiteltiin jo Geneven autonäyttelyssä vuonna 2000. Koleosiin tulevia moottoreita ei ole käytetty missään muussa mallissa, mutta niitä tullaan käyttämään Cliossa ja Lagunassa.


title: Renault Koleos

text: Moottorit ovat 1,6 (130 hv) ja 2,0-litraiset (175 hv) turbodieselit. Molempia on saatavilla etu- ja netovetoisena sekä manuaali- ja automaattivaihteistoilla.


title: Kari Kyrönseppä

text: Kari Väinämö Kyrönseppä (s. 6. elokuuta 1943 Lappeenranta) on suomalainen käsikirjoittaja, ohjaaja ja tuottaja.


title: Kari Kyrönseppä

text: Kyrönseppä on työskennellyt pitkään Yleisradiossa ja ollut mukana tekemässä useita komediasarjoja, kuten "Ällitälli" (1971), "Hepskukkuu" (1979), "Tatsia! Tatsia!" (1981–1982), "Velipuolikuu" (1983–1984), "Mutapainin ystävät" (1984) sekä "Hymyhuulet" (1987). Myöhemmin hän on toiminut muun muassa yhtenä "Kotikadun" (2006–2007) käsikirjoittajana.


title: Kari Kyrönseppä

text: Kyrönseppä on osallistunut myös pitkien elokuvien käsikirjoittamiseen, kuten "Äl’ yli päästä perhanaa" (1968), "Asfalttilampaat" (1968) ja "V. Y. Vihdoinkin yhdessä" (1986). Jälkimmäinen on jäänyt hänen ainoaksi pitkän elokuvan ohjaustyökseen.


title: Idänkurho

text: Idänkurho eli idänketokurho ("Carlina biebersteinii", aikaisemmin "Carlina vulgaris" subsp. "longifolia") on piikkinen, Euraasiassa kasvava asterikasvi. Suomessa se on uhanalainen ja rauhoitettu kasvi. Idänkurho on Savonlinnan nimikkokasvi.


title: Idänkurho

text: Idänkurho kasvaa 40–70 cm pitkäksi. Sen varsi on hennohko. Kasvin ruusukelehdet ovat melko pystyjä. Alimmat varsilehdet ovat ruusukelehtien mittaisia, mutta lyhenevät varren yläosaan mentäessä. Kaikkien lehtien lapa on ohut, kapeansuikea, selvästi karvainen ja pienihampainen. Lehtien hampaissa on yksi hento piikki. Idänkurhon kukat ovat kellertäviä ja niitä on tavallisesti 1–5 kappaletta. Se kukkii heinä-elokuussa. Idänkurho on hennompi, korkeampi ja pienipiikkisempi kuin lännenkurho ("C. vulgaris").


title: Idänkurho

text: Idänkurhon levinnäisyysalue ulottuu Ranskasta Siperiaan. Itämeren piirissä lajia tavataan Suomen lisäksi Kaakkois-Ruotsissa, Baltiassa ja Puolassa. Suomessa idänkurho oli vielä 1960–1970-luvuilla jokseenkin yleinen Itä-Suomessa. Nykyisin kasvista tunnetaan viitisentoista esiintymää Etelä-Hämeestä ja Etelä-Savosta.


title: Idänkurho

text: Idänkurho on muinaistulokas. Suomeen kasvi levisi idästä peltoviljelyn ja laiduntamisen myötä kaskikulttuurin aikana. Suurin syy idänkurhon nopeaan harvinaistumiseen on perinteisten avointen kasvupaikkojen umpeenkasvu.


title: Idänkurho

text: Aikaisemmin idänkurhon tyypillisiä kasvupaikkoja olivat kaskialueiden ahot ja peltojen ja teiden pientareet. Nykyään lajia tavataan enemmän valoisilta männikkörinteiltä ja sekametsistä. Idänkurho kestää paremmin umpeenkasvamista kuin lännenkurho.


title: 8. Porin rykmentti

text: 8. Porin rykmentti oli valkoisten länsiarmeijan joukko-osasto Suomen sisällissodassa. Rykmentin komentaja oli everstiluutnantti Walter Bergh.


title: 8. Porin rykmentti

text: Taisteluiden välttämättömyyden tultua ilmeiseksi alkoi tammikuun lopulla 1918 miehiä kokoontumaan Kankaanpäähän, josta muodostui valkoisten keskeinen tukikohta Satakunnassa. Joukkoa kutsuttiin aluksi nimellä Turun ja Satakunnan piirin sotajoukko alueelle kokoontuneiden miesten kotipaikkojen mukaisesti. Valkoisten ylipäällikkö kenraali Mannerheim määräsi ratsumestari Walter Berghin Kankaanpäähän järjestämään sinne kokoontuneista miehistä sotilasjoukko sekä aloittamaan muodostetun joukon koulutus. Joukolla ei kuitenkaan ollut riittävästi aseita.


title: 8. Porin rykmentti

text: 1. helmikuuta satakuntalaisista aloitettiin muodostamaan Porin pataljoonaa, jonka komentajaksi määrättiin luutnantti A. Lindqvist. Pataljoonassa oli neljä komppaniaa, joiden päälliköt olivat: lehtori A. Rydman, insinööri M. Ikonen, hovioikeuden auskultantti U. Salmi ja ylioppilas H. Potila. Turun ja Varsinais-Suomen miehistä aloitettiin 6. helmikuuta Turun Pataljoonan muodostaminen, mutta perustettaessa saatiin muodostettua vain yksi komppania. Pataljoonan komentajaksi määrättiin kapteeni W. Calamnius. Helmikuun lopulla eversti Ernst Linder määrättiin Satakunnan ryhmän komentajaksi ja hän antoi Berghille määräyksen muodostaa pataljoonista rykmentti Kankaanpäähän.


title: 8. Porin rykmentti

text: Bergh nimesi joukkonsa Porin rykmentiksi, vaikka se nimi virallisesti vasta 1. huhtikuuta 1918. Linderin nimityksen kanssa saman aikaisesti saatiin aseita rykmentille ja maahan saapuneista jääkäreistä koulutetut johtajat. Porin pataljoonasta muodostettiin rykmentin I pataljoona, jossa oli neljä porilaiskomppaniaa, Turun komppania ja konekiväärikomppania. Kussakin komppaniassa oli päällikkönä jääkäri ja sen kokonaisvahvuus oli noin 700 miestä. Bergh antoi 27. helmikuuta määräyksen rykmentin II pataljoona muodostamisesta Paavo Talvelan alaisena toimineesta Kristiinan lentävästä pataljoonasta. Pataljoonan komentajana jatkoi Talvela ja hänen alaisuudessaan oli neljä komppaniaa sekä konekivääriosasto.


title: 8. Porin rykmentti

text: Ahvenanmaalta Ruotsin kautta Suomeen palannut Uudenkaupungin suojeluskunta eli Turun pataljoona liitettiin huhtikuun puolivälissä rykmentin kolmanneksi pataljoonaksi.


title: 8. Porin rykmentti

text:
Komentaja: jääkärikapteeni Gunnar Emil von Hertzen
Komentaja: jääkärikapteeni Paavo Talvela.
Komentaja: everstiluutnantti J. Linsén.
Komentaja: kapteeni Wikstrand, pataljoonan kutsuntapiiri oli Pori ja sijoituspaikkakunta Pori.


title: 8. Porin rykmentti

text: Kolmen ensimmäisen viikon aikana ei Satakunnan alueelle muodostunut varsinaista rintamalinjaa valkoisten ja punaisten välille. Valkoisilla oli hallussaan Merikarvia, Kankaanpää ja Ikaalinen, joista Kankaanpäätä lukuun ottamatta piti hallussaan paikallinen suojeluskunta. Kristiinan valtauksen jälkeen Talvela siiryi Merikarvialle mukanaan miehiä siten, että vahvuus nousi 350 mieheen. Ikaalisiin siirrettiin Kankaanpäästä pari sataa miestä. Kankaanpäästä lähetetyt kaksi komppaniaa iskivät Lavialle, jonne punaiset olivat kokoamassa joukkoja. Isku oli menestys ja hidasti punaisten suunnitelmia.


title: 8. Porin rykmentti

text: Satakunnan punaisten oli määrä edetä Kankaanpään ja Merikarvian kautta Kristiinankaupunkiin. Reposaaren osaston tehtävänä oli hyökätä 21. helmikuuta Merikarvialle, Porista Noormarkun kautta Pomarkkuun ja Laviasta Kankaanpäähän. Edellisenä päivänä Satakunnan ryhmä oli saanut tehtävän ottaa haltuunsa Hämeenkyrön-Lavian-Pomarkun-Ahlaisten tasa sekä puhdistaa linjan pohjoispuoli punaisista.


title: 8. Porin rykmentti

text: Paraatia varten siirrettiin rykmentin kotiuttamatta olevat osat Tammisaareen, jossa niistä muodostettiin vartiopataljoona. Rykmentissä olevat 21-23 -vuotiaat siirrettiin rauhan ajan rykmentteihin ja 24-25 -vuotiaat vartiojoukkoihin. Helsinkiin Suomen valkoiseen kaartiin siirrettiin siten kuusi upseeria, neljä aliupseeria ja 286 sotamiestä saaden sieltä vanhempaa ainesta. 19. helmikuuta annettiin käsky Porissa olevan täydennyspataljoonan hajottamisesta ja samalla muutettiin pataljoonan nimeksi Tammisaaren vartiopataljoonaja sen päälliköksi määrättiin everstiluutnantti Linsén.


title: Viskuri

text: Viskuri voi tarkoittaa seuraavia:


title: Sona (Pako)

text: Penitenciaría Federal de Sona (, ) on kuvitteellinen panamalainen vankila yhdysvaltalaisessa televisiosarjassa "Pako". Esikuvana Sonalle on toiminut brasilialainen Carandirun vankila.


title: Sona (Pako)

text: "Paon" toisen tuotantokauden lopussa Michael Scofield joutuu Sonaan vangiksi. Hänen kanssaan vankilaan joutuvat myös Brad Bellick, Alexander Mahone ja Theodore ”T-Bag” Bagwell. "Paon" kolmas tuotantokausi sijoittuu pääosin Sonaan ja sen läheisyyteen.


title: Sona (Pako)

text: Valtio on hylännyt Sonan sen mellakoiden ja kapinoiden takia. Väkivaltaisten mellakoiden takia vartijat ovat jättäneet vangit oman onnensa nojaan. . Vankilan vartiointi rajoittuu vain sen ulkopuolelle ja sinne toimitetaan ruoka ja muut tarvikkeet aseistettujen vartijoiden avulla. Muuten vangit ovat omillaan. Sonaan laitetaan kaikista pahimmat rikolliset ja siellä kuoleekin vankeja hyvin usein. Toimintaa vankilassa säätelee sen oma sisäinen hierarkia ja säännöstö. Vankeja johtaa ja yhteyksiä ulkomaailmaan pitää huumelordi Lechero, joka johtaa Sonaa muutamien uskollisten miestensä kanssa.


title: Sona (Pako)

text: Kolmannen tuotantokauden lopussa Lecheron miehet kuitenkin nousevat kapinaan ja hänet syrjäytetään, mutta Michael tappaa heidät ottamalla ruuvin pois tukemasta tunnelista, jota he ovat kaivaneet paetakseen. Kolmannen kauden viimeisessä jaksossa Michaelin veli vaihtaa Whistler-nimisen henkilön lapseensa L.J:in. Sonassa taas vallitsee anarkia, ja T-Bag tappaa Lecheron.


title: 4. Pohjois-Pohjanmaan rykmentti

text: 4. Pohjois-Pohjanmaan rykmentti oli valkoisten länsiarmeijan joukko-osasto Suomen sisällissodassa. Rykmentin v.t. komentaja oli majuri Walter von Gerich, myöhemmin majuri Wilhelm Stjernschantz.


title: 4. Pohjois-Pohjanmaan rykmentti

text:
Komentaja: majuri Fredrik Ferdinand Järnström.
Komentaja: majuri Aleksander Pell.
Komentaja: kapteeni Lilliér.
Komentaja: tohtori Karttunen, pataljoonan kutsuntapiiri oli Oulu ja sijoituspaikka Lapua.


title: Carme-ryhmä

text: Carme-ryhmä on joukko Jupiteria retrogradiseen suuntaan kiertäviä epäsäännöllisiä kuita, jotka noudattelevat pääasiallisesti Carmen, joukon suurimman kuun rataa. Kuut kiertävät Jupiteria n. 22,9–24,1 miljoonan kilometrin päässä. Kuiden inklinaatio on 164,9–165,5 astetta ja eksentrisyys yhtä poikkeusta lukuun ottamatta 0,23–0,27.


title: Carme-ryhmä

text:
Joukon kuut suurimmasta pienimpään:
Joukon suhteellisen pienen hajonnan vuoksi on arveltu, että joukko olisi muodostunut yhdestä kappaleesta, joka on hajonnut törmäyksessä. Kappale oli suunnilleen Carmen kokoinen (ko. kuu sisältää 99% joukon massasta) eli n. 46km halkaisijaltaan ollut d-tyypin asteroidi. Törmäysnopeus ei ole ollut kovin suuri (5 < Δv < 50 m/s). Teoriaa vahvistaa joukon kuiden sama väri.


title: Kiviuq (kuu)

text: Kiviuq on epäsäännöllisellä radalla Saturnusta kiertävä kuu, jonka kanadalainen tähtitieteilijä Brett J. Gladman löysi vuonna 2000. Se sai väliaikaisen nimen S/2000 S 5 ja kuuluu Saturnuksen kuiden ”Inuittiryhmään”.


title: Kiviuq (kuu)

text: Kiviuqin uskotaan olevan Kozain resonanssissa eli sen inklinaatio ja eksentrisyys vaihtelevat.


title: Valtiopäiväneuvos

text: Valtiopäiväneuvos on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko .


title: Valtiopäiväneuvos

text: Arvonimi on myönnetty ensimmäisen kerran vuonna 1990. Vuosien 1918–2013 aikana valtiopäiväneuvoksen arvonimi on myönnetty 20 henkilölle.


title: Valtiopäiväneuvos

text: Arvonimen on saanut 18 entistä suomalaista kansanedustajaa, ruotsalainen poliitikko Sinikka Bohlin sekä eduskunnan entinen pääsihteeri Erkki Ketola.


title: Taygete (kuu)

text: Taygete on Jupiteria retrogradiseen suuntaan kiertävä, Carme-ryhmään kuuluva pieni ja epäsäännöllinen kuu. Sen löysi joukko Havaijin yliopiston astronomeja vuonna 2000. Se sai väliaikaiseksi nimeksi S/2000 J 9.Kuun läpimitta on noin 5 km ja se kiertää Jupiteria keskimäärin 22,439 miljoonan kilometrin etäisyydellä kiertoajan ollessa 686,675 päivää. Radan inklinaatio on 165 astetta ja eksentrisyys 0,3678.


title: Taygete (kuu)

text: Nykyisen nimensä kuu sai lokakuussa 2002 kreikkalaisesta mytologiasta.


title: Idänverijuuri

text: Idänverijuuri ("Agrimonia pilosa") on kookas, Euraasiassa tavattava ruusukasvien heimoon kuuluva kasvi. Suomessa idänverijuuri on luokiteltu erittäin uhanalaiseksi ja se on luonnonsuojeluasetuksessa erityisesti suojeltava laji.


title: Idänverijuuri

text: Idänverijuuri on monivuotinen ja kasvaa 40–100 senttimetriä korkeaksi. Varsi on pitkäkarvainen. Päätöparisessa lehtilavassa on kolmesta neljään lehdykkäparia. Lehdykät ovat kärkiosiltaan isohampaisia, vastapuikeita, suippotyvisiä ja vain alapuolelta suonia pitkin karvaisia. Noin puolen senttimetrin levyiset kukat ovat kalpeankeltaisia ja muodostavat latvaan pitkän, hoikan tähkän. Idänverijuuri kukkii heinä-elokuussa. Kasvi leviää eläimiin ja ihmisiin tarttuvien koukkupiikkisten kukkapohjusten avulla. Syysväritykseltään kasvi on loistavan punainen.


title: Idänverijuuri

text: Idänverijuuren levinneisyys on laaja, itäinen ja mantereinen. Sitä tavataan Baltian maista ja Itä-Euroopasta Kaakkois-Aasiaan ja Japaniin saakka. Pohjoismaissa lajia tavataan vain Suomessa. Suomen levinneisyysalue on suppea, sillä sitä tavataan vain Etelä-Hämeestä Hollolasta, Asikkalasta, Padasjoelta sekä Keski-Suomesta Kuhmoisista. Lähimmät Suomen ulkopuoliset esiintyvät löytyvät Karjalankannakselta ja Laatokan Karjalasta. Suomessa idänverijuuri on muiden verijuurien tapaan muinaistulokas.


title: Idänverijuuri

text: Idänverijuuri on kulttuurin seuralaiskasvi, joka on hyötynyt erityisesti karjan laidunnuksesta. Laji viihtyy kuivilla ja tuoreilla niityillä, valoisissa metsänreunoissa ja polkujen varsilla. Idänverijuuren siemenet tarvitsevat itääkseen rikkoutunutta maanpintaa. Perinteisen karjanlaidunnuksen taantuminen ja kasvupaikkojen umpeenkasvu ovat harvinaistaneet lajia. Niinpä idänverijuuren kantoja hoidetaan raivaamalla kasvupaikkoja ja rikkomalla maanpintaa siementen itämisen turvaamiseksi.


title: Idänverijuuri

text: Idänverijuurta on aikaisemmin käytetty lääkkeenä, sillä kasvilla on uskottu olleen verenvuotoa tyrehdyttävä vaikutus. Lajin suomenkielinen nimi saattaa juontua tästä käyttötarkoituksesta.


title: Tarvos (kuu)

text: Tarvos on myötäsuuntaan kiertävä Saturnuksen epäsäännöllistä rataa kiertävä kuu, joka löydettiin vuonna 2000, jolloin se sai väliaikaisen nimen S/2000 S 4.


title: Tarvos (kuu)

text: Tarvoksella on samanlainen kiertorata ja punertava värisävy kuin Albiorixilla ja sen arvellaan syntyneen Albiorixin kappaleista.


title: Gary Player

text: Gary Player (s. 1. marraskuuta 1935) on eteläafrikkalainen golfaaja. Hän syntyi Johannesburgissa Harry ja Muriel Playerin kolmesta lapsesta nuorimpana.


title: Gary Player

text: Player aloitti golfharrastuksensa 14-vuotiaana ja ryhtyi ammattilaiseksi jo vuonna 1953. Hän meni 19. tammikuuta 1957 naimisiin vaimonsa Viviennen kanssa. Parilla on yhdessä kuusi lasta ja lukuisia lapsenlapsia.


title: Gary Player

text: Golfaajan veli on tunnettu luonnonsuojelija Ian Player.


title: Gary Player

text: Player on lajinsa historian loistokkaimpia pelaajia: hän on voittanut kolmesti The Masters Tournamentin (1961, 1974, 1978), kerran U.S. Openin (1965), kolmesti British Openin (1959, 1968, 1974) ja kahdesti PGA Championshipin (1962, 1972). Hänelle myönnettiin vuonna 1966 Bob Jones -palkinto ja vuonna 1974 paikka "World Golf Hall of Famessa". Vuonna 2000 golflehti "Golf Digest" nimesi hänet lajin kaikkien aikojen kahdeksanneksi suurimmaksi taitajaksi.


title: Gary Player

text: Player on yli viidenkymmenen ikäisenä voittanut kolmesti Senior British Open Championshipin. Hän ylsi ensimmäiselle sijalle vuosina 1988, 1990 ja 1997.


title: Knut Pipping (sosiologi)

text: Knut Gunnar Pipping (17. syyskuuta 1920 Turku – 27. maaliskuuta 1997 Turku) oli suomalainen (suomenruotsalainen) sosiologi. Hän opiskeli Åbo Akademissa ja väitteli tohtoriksi vuonna 1947 tutkimuksellaan "Kompaniet som samhälle: Iakttagelser i ett finskt frontförband 1941–1944". Jatko-opintoja hän suoritti Göteborgissa, Harvardissa ja Lontoossa. Pipping työskenteli professorina Yhteiskunnallisessa korkeakoulussa vuosina 1956–1959. Vuonna 1959 hänet nimitettiin Åbo Akademin sosiologian ja tilastotieteen professoriksi, ja hän hoiti virkaa vuoteen 1982 saakka. Hän vieraili Dar es Salaamin yliopiston professorina 1970–1972.


title: Paolo Soleri

text: Paolo Soleri (21. kesäkuuta 1919 Torino – 9. huhtikuuta 2013 Paradise Valley, Arizona) oli italialaissyntyinen, Yhdysvalloissa työskennellyt arkkitehti. Hän valmistui Politecnico di Torinosta vuonna 1946 ja asettui vuonna 1956 Arizonan Scottsdaleen.


title: Paolo Soleri

text: Solerin tunnetuin projekti on keinotekoinen Arcosantin kaupunki, jonka rakennustyöt käynnistettiin vuonna 1970 Keski-Arizonassa, noin 110 kilometriä Phoenixista pohjoiseen. Soleri kehitti niin kutsutun arkologian.


title: Paolo Soleri

text: Solerin galleria ja studio Cosanti sijaitsee Arizonassa ja on yleisölle avoin. Arkkitehti voitti useita tunnustuksia ja julkaisi kuusi kirjaa.


title: Sherman Alexie

text: Sherman Joseph Alexie, Jr. (s. 7. lokakuuta 1966 Spokanessa, Washington) on yhdysvaltalainen kirjailija ja elokuvaohjaaja. Hän on juuriltaan alkuperäisamerikkalainen. Hänelle myönnettiin vuonna 2007 National Book Award.


title: Sherman Alexie

text: Alexie kärsi syntyessään hydrokefaliasta eli vesipäisyydestä. Kirurgisista hoitotoimista huolimatta hänen ennusteensa oli alun perin synkkä, ja hänen povattiin jäävän kehitysvammaiseksi. Toisin kuitenkin kävi: Alexie oli lahjakas lapsi, joka oppi lukemaan jo kolmen vuoden ikäisenä.


title: Sherman Alexie

text: Valmistuttuaan high schoolista vuonna 1985 Alexie aloitti opintonsa Gonzagan yliopistolla Spokanessa. Kahden vuoden kuluttua hän siirtyi Washingtonin valtionyliopistoon, josta hän valmistui "Bachelor of Artsina".


title: Sherman Alexie

text: Alexie on monipuolinen kirjoittaja, jonka tuotantoon kuuluu niin romaaneja, novelleja ja runoutta kuin käsikirjoituksiakin. Useissa teoksissa käsitellään intiaanina elämistä yhdysvaltalaisessa nyky-yhteiskunnassa. Hänen ensimmäinen elokuvaohjauksensa, niin ikään intiaanielämää kuvaava "The Business of Fancydancing", on vuodelta 2002.


title: Kaitaängelmä

text: Kaitaängelmä eli kiiltoängelmä ("Thalictrum lucidum", syn. "T. augustifolium") on Euroopassa kasvava monivuotinen, ruohovartinen kasvi. Suomessa se on äärimmäisen uhanalainen. Kaitaängelmä on myrkyllinen.


title: Kaitaängelmä

text: Mätästävä kaitaängelmä kasvaa 50–140 cm korkeaksi. Kasvin juurakko on lyhyt ja rönsytön. Korvakkeelliset lehdet ovat päältä kiiltäviä, tummanvihreitä, puikeita ja 2–4 kertaa parilehdykkäisiä. Lehtilapa ja lehtiruoti ovat alta suonia pitkin hienokarvaisia. Lehdykän ruoti on korvakkeeton, lapa alle sentin leveä, tasasoukka ja tavallisesti ehytlaitainen mutta joskus kärjestä isohampainen. Ylimpien lehtien lehdykät ovat keihäsmäisiä, hyvin kapeita ja kärkilehdykkä tavallisesti 1–4 cm pitkä. Kukinto on lehdekäs, harsuhko, pitkä- ja pystyhaarainen ja usein terttumainen kerrannaishuiskilo. Latvakukinto on muita tiheämpi. Kukat ovat pieniä. Varhain varisevia kehälehtiä on neljä tai viisi kappaletta, ja ovat vihertävänvalkoisia. Heteitä on runsaasti: palhot pystyjä ja vaaleankeltaisia, ponnet tylppiä. Suomessa kaitaängelmä kukkii kesä-heinäkuussa. Hedelmä on pieni pähkylä, joka on perätön, 8–10 harjuinen ja kapeaotainen.


title: Kaitaängelmä

text: Ängelmät ovat vaikea kasvisuku ja se on puutteellisesti selvitetty. Kaitaängelmän erottaa muista ängelmistä parhaiten kapeiden, kiiltävien lehtiensä avulla.


title: Kaitaängelmä

text: Kaitaängelmän pääesiintymisalueet ovat Etelä- ja Itä-Euroopassa. Levinnäisyysalueen pohjoisraja kulkee Itämeren etelärantaa pitkin Pietarin kautta Karjalankannakselle ja Ääniselle. Suomesta laji löydettiin vasta vuonna 1984, jolloin sitä havaittiin Pohjois-Karjalasta Ilomantsista ja Tohmajärveltä läheltä Venäjän rajaa. Laji on myöhemmin löydetty itärajan tuntumasta myös Kainuun eteläosista ja Etelä-Karjalasta. Satunnaistulokkaana lajia on tavattu muualta Suomesta joitakin kertoja.


title: Kaitaängelmä

text: Kaitaängelmä viihtyy kosteilla, soistuneilla metsäniityillä. Satunnaisesti sitä tavataan myös rautateiden ja teiden varsilla. Suomen harvoja vakiintuneita kasvupaikkoja uhkaavat metsittyminen, kuivuminen ja maaston kuluminen.


title: Kaitaängelmä

text: Kaitaängelmää kasvatetaan myös koristekasvina.


title: Joulumaa

text: Joulumaa on laulaja-lauluntekijä Juha Vainion sanoittama ja laulaja Katri Helena Kalaojan säveltämä jouluaiheinen laulu. Kappale syntyi, kun Katri Helenan piti sanoittaa uusi joululaulu Niilo Tarvajärven ideoimalle jouluaiheiselle albumille, mutta hän ei kiireessä ehtinyt sitä tehdä. Myöhemmin hän keksi uudelle kappaleelle sävelen ja antoi Vainiolle tehtäväkseen luoda lauluun sanat. Katri Helena levytti laulun vuonna 1978, ja se julkaistiin myös singlenä.


title: Joulumaa

text: Vuoden 2011 kaupallisissa radioissa eniten soitettujen joululaulujen listalla Joulumaa oli kolmantena ja oli samalla listan paras kotimainen kappale.


title: Oulun ylioppilaslehti

text: Oulun ylioppilaslehti eli Ylkkäri on Oulun yliopiston ylioppilaskunnan julkaisema järjestölehti kaikille yhteisön jäsenille. Lehti ilmestyy 12 kertaa vuodessa telineisiin, joita löytyy yliopiston toimipisteistä sekä Oulun ja Kajaanin keskusta-alueen jakelupisteistä. Lukijoita lehdellä on n. 20 000. Kerran vuodessa ilmestyvä abinumero tavoittaa kaikki Pohjois-Suomen abiturientit. Kaksi kertaa vuodessa lehti jaetaan jokaiseen oululaiseen kotiin.


title: Oulun ylioppilaslehti

text: Lehden päätoimittajan valitsee ylioppilaskunnan korkeinta päätäntävaltaa käyttävä 37-jäseninen edustajisto. Lehden päätoimittajana on vuoden 2017 alkaen toiminut Anni Hyypiö.


title: Oulun ylioppilaslehti

text:
Ensimmäinen lehti ilmestyi tammikuussa 1961. Kirjoittajina lehdessä ovat olleet mm. Erno Paasilinna, Jukka Kajava, Peter von Bagh ja Kari Karemo.
Erityisesti 1960-luvulla lehti oli varsin kulttuuripainotteinen. 1960-luvun lopulla ja 1970-luvun aikana ylioppilaskunnan toiminta ja sen myötä myös ylioppilaslehden linja politisoitui ja radikalisoitui.
Nykypäivään tultaessa lehti on tullut maltillisemmaksi ja puoluepoliittisesti sitoutumattomaksi opiskelijoiden äänitorveksi.


title: Oulun ylioppilaslehti

text: Lehden toimituksessa työskentelee päätoimittajan lisäksi toimitusapulainen. Jokaista lehteä on tekemässä myös useita toimittaja-avustajia.


title: Vladimir Malahov (jääkiekkoilija)

text: Vladimir Igorevitš Malahov (, s. 30. elokuuta 1968 Sverdlovsk, Neuvostoliitto) on venäläinen entinen jääkiekkoilija, pelipaikaltaan puolustaja.


title: Vladimir Malahov (jääkiekkoilija)

text: Malahovin NHL:ään New York Islanders vuonna 1989. Ennen siirtymistä NHL:ään kaudeksi 1992–1993 hän edusti moskovalaisseuroja Spartak ja TsSKA. NHL-urallaan hän on edustanut lisäksi Montreal Canadiensiä, New Jersey Devilsiä, New York Rangersiä ja Philadelphia Flyersiä. Devilsissä hän oli mukana voittamassa Stanley Cupia kaudella 1999–2000.


title: Vladimir Malahov (jääkiekkoilija)

text: Malahov voitti Itsenäisten valtioiden yhteisön ja Georgian muodostamassa yhdistetyssä joukkueessa olympiakultaa vuonna 1992 ja Venäjän joukkueessa olympiapronssia vuonna 2002. Neuvostoliiton joukkueessa hän voitti maailmanmestaruuden vuonna 1990 ja MM-pronssia vuonna 1991. Malahov on yksi harvoista niin sanotun kolmen kullan klubin jäsenistä.


title: Leif Hoste

text: Leif Hoste (s. 17. heinäkuuta 1977 Kortrijk) on belgialainen maantiepyöräilijä, kevään klassikoiden erikoismies. Hän kilpaili ammattilaisena vuosina 1998–2012.


title: Leif Hoste

text: Hoste sijoittui kolme kertaa toiseksi Flanderin ympäriajossa. Vuonna 2004 hän hävisi loppukirissä Steffen Wesemannille, vuonna 2006 Tom Boonenille ja 2007 Alessandro Ballanille. Vuoden 2006 Pariisi-Roubaix'ssa hän sijoittui alun perin toiseksi, mutta hylättiin Peter Van Petegemin ja Vladimir Gusevin tavoin, koska kolmikko oli ylittänyt tasoristeyksen, jonka puomit oli lähestyvän junan vuoksi jo laskettu alas.


title: Leif Hoste

text: Hoste voitti De Pannen kolmen päivän ajon vuonna 2006. Belgian aika-ajomestaruuden hän voitti kolme kertaa.


title: Leif Hoste

text: Hoste sai biologisen dopingpassin perusteella kahden vuoden kilpailukiellon. Kilpailukielto päättyy 29.12.2015 ja kaikki hänen tuloksensa aikavälillä 1.7.2008–31.12.2010 hylättiin.


title: Suspenders

text: Suspenders on suomalainen punk-yhtye, joka perustettiin elokuussa 1998. Sen johtohahmona, laulajana ja basistina toimii yhtyeen perustanut Shadou. Kesäkuun 2006 alusta toiminnassa ollut nykyinen kokoonpano koostuu lisäksi rumpali Pelle Miljoonasta ja kitaristi Nisse Rikamasta (Rubberduck Jones).


Talvisodan suomalaiset ilmatorjuntayksiköt esitellään tässä artikkelissa taulukkomuodossa. Taulukoissa on tietoja yksiköiden nimistä, sijoituksista, kalustosta, niiden saavuttamista ilmavoitoista ja niiden kärsimistä tappioista sekä muita tietoja.


title: Talvisodan suomalaiset ilmatorjuntayksiköt

text: Talvisodan aikana ilmatorjuntajoukot jaettiin lähinnä asekaliiperin perusteella:


text: Talvisodan alussa käytettiin raskaissa yksiköissä lyhenteitä (Liikk. ja Kiint.) tarkoittaen kalustosta johtuvaa liikkumis-/siirtymiskykyä ja kiinteää asemissaoloa.


title: Muzzy Comes Back

text: Muzzy Comes Back () on brittiläinen BBC:n tuottama vuonna 1989 valmistunut englannin kielen opetusanimaatio. Sarja on jatkoa vuonna 1986 valmistuneelle "Muzzy in Gondolandille".


title: Muzzy Comes Back

text: Suomessa animaatiota on esitetty televisiossa Yle TV1-kanavalla Kielitelevision ohjelmana. Televisioesityksessä animaatio koostuu kahdestakymmenestä viiden minuutin jaksosta. Otava Video on julkaissut Suomessa animaation myös VHS-kasettina, jossa sarjan jaksot on kokonaisuudessaan 75-minuuttisena elokuvana.


title: Muzzy Comes Back

text: Vihreän värinen hirviö avaruudesta, joka rakastaa kellojen syömistä.


title: Muzzy Comes Back

text: Gondolandin kuningaskunnan puutarhuri, joka on naimisissa prinsessa Sylvian kanssa.


title: Muzzy Comes Back

text: Gondolandin prinsessa, joka on naimisissa kuningaskunnan puutarhuri Bobin kanssa.


title: Muzzy Comes Back

text: Amanda on Bobin ja Sylvian esikoistytär.


title: Muzzy Comes Back

text: Kuningas on kuningatar hallitsevat Gondoland-nimistä kuningaskuntaa. Kuningas on leijona, kuningatar jättiläisrotta.


title: Muzzy Comes Back

text: Corvax on kuninkaan entinen luottomies, joka työskentelee kuninkaallisessa keittiössä. Hän on rakastunut korvia myöten kuningatar Sylviaan, joka ei ole ikinä antanut Corvaxille vastakaikua.


title: Muzzy Comes Back

text: Vankilasta lähtöisin oleva koira, joka suunnittelee Corvaxin kanssa Amandan ryöstöä.


title: Muzzy Comes Back

text: Nuori mies, joka opettaa englannin kieltä lauluilla ja vuoropuheilla. Mary on Normanin vaimo.


title: Muzzy Comes Back

text: Avaruudesta kotoisin oleva vihreän värinen Muzzy-hirviö on palaamassa takaisin maapallolle tapaamaan ystäviään. Puutarhuri Bob ja prinsessa Sylvia ovat saaneet perheeseen uuden tulokkaan: Amandan.


title: Muzzy Comes Back

text: Kuninkaan luottomies Corvax on joutunut kuninkaallisen keittiöön töihin. Hän saa keittiöön töihin apulaisen, nimeltä Thimbo. Corvax ja Thimbo suunnittelevat nappaavansa prinsessan tyttären Amandan. Corvax on edelleen rakastunut prinsessa Sylviaan, ja aikoo kostaa Bobille. Corvax on keksinyt laitteen, jolla hän saa itsensä näkymättömäksi.


title: Muzzy Comes Back

text: Eräänä päivänä on kuninkaan linnassa juhlat, jolloin Corvax ja Thimbo muuttuvat näkymättömiksi, ja nappaavat Amandan lähtien pakomatkalle pienellä laivalla. Bob, Sylvia ja Muzzy lähtevät perään soutuveneellä. Corvax ja Thimbo hylkäävät laivan ja kävelevät maantielle, josta he liftaavat Corvaxin salaiseen piilopaikkaan, joka sijaitsee kahden vuoren välissä.


title: Muzzy Comes Back

text: Matka on pitkä ja uuvuttava, kunnes loppujen lopuksi Bob, Sylvia ja Muzzy ovat vähällä luovuttaa. Muzzylla on hirveä nälkä, jolloin he löytävät puhelinkopin, josta Bob soittaa kuningaskuntaan ja pyytää kuningasta ja kuningatarta tuomaan Muzzylle hänen lempiruokaansa kelloja.


title: Muzzy Comes Back

text: He tapaavat matkalla maanviljelijän, joka kertoo, että hän huomasi kaksi ihmistä, jotka liftasivat ja heillä oli kori kädessä, jossa makasi pieni lapsi. Seurue löytää Corvaxin piilopaikan.


title: Muzzy Comes Back

text: Sillä aikaa Amanda on löytänyt Corvaxin keksimän laitteen, joka muuttaa hänet näkymättömäksi. Corvax huomaa, että Amanda on kadonnut ja yrittää etsiä häntä, mutta tuloksetta. Hän etsii toista laitetta, jolla hän poistaisi näkymättömyyden. Toinen laite on mennyt rikki.


title: Muzzy Comes Back

text: Corvax päästää kuninkaan, kuningattaren, Bobin, Sylvian ja Muzzyn sisään taloon. Hän vakuuttaa, että ei tiedä Amandan katoamisesta mitään. Muzzy epäilee heti, että Corvax salailee jotain. Kuningatar menee istumaan tuolille, kun huomaan että kuulee Amandan äänen. Muzzy suunnittelee uuden laitteen, jolla hän saa Amandan takaisin näkyviin. Corvax ja Thimbo heitetään vankilaan ja linnassa pidetään juhlat.


title: Time Is Limited

text: Time Is Limited on Suspendersin ensimmäinen ja toistaiseksi ainoa albumi, joka julkaistiin 12. helmikuuta 2007. Se äänitettiin elokuun puolivälissä 2006 Vantaan Tikkurilan Revolver Studiossa Ari "Hombre" Lampisen avustuksella.


title: Time Is Limited

text: CD:llä on bonuksena video, joka on kuvattu albumin nauhoitusten yhteydessä. Rajoitettu määrä LP-painoksesta on painettu 2-osaiselle värivinyylille. LP:tä painettiin 250 kappaletta.


title: Nico Hülkenberg

text: Nicolas ”Nico” Hülkenberg (s. 19. elokuuta 1987 Emmerich am Rhein, Nordrhein-Westfalen, Saksa) on saksalainen rata-autoilija, joka ajaa kaudella 2019 Renault’n Formula 1 -tallin kilpakuljettajana.


title: Nico Hülkenberg

text: Vuonna 2015 Hülkenberg osallistui perinteiseen Le Mansin 24 tunnin ajoon Porschen LMP1-luokan autolla ja voitti kilpailun heti ensiesiintymisellään yhdessä Earl Bamberin ja Nick Tandyn kanssa.


title: Nico Hülkenberg

text: Hülkenbergillä on Formula 1 -sarjassa eniten kilpailuja, johdettuja kierroksia ja johdettuja kilpailuja ilman palkintosijoja.


title: Nico Hülkenberg

text: Hülkenbergin kuntovalmentajina ovat toimineet Florian Eschrich (2012–2013) ja Mika Salminen (2014–2015).


title: Nico Hülkenberg

text: Hülkenberg sijoittui kaudella 2007 Formula 3:n eurosarjan loppupisteissä kolmanneksi. Lisäksi hän on ajanut muun muassa Formula ADAC BMW -sarjassa, jonka mestaruuden hän voitti kaudella 2005. Kaudella 2006–2007 Hülkenberg ajoi A1 Grand Prix -sarjassa voittaen mestaruuden yhdessä Christian Vietoriksen kanssa. Hänen managerinsa on Willi Weber, joka manageroi aikanaan seitsenkertaista maailmanmestaria Michael Schumacheria.


title: Nico Hülkenberg

text: Hülkenberg ajoi joulukuussa 2007 Williams-tallille testejä, ja sai pian niiden jälkeen sopimuksen testikuljettajan paikalle kaudelle . Voitettuaan F3-eurosarjan mestaruuden vuonna 2008 hän nousi kaudeksi 2009 GP2-luokkaan, jossa hän voitti sarjan mestaruuden tulokaskaudellaan.


title: Nico Hülkenberg

text: Kaudella 2010 Hülkenberg toimi Williamsin GP-kuljettajana. Hän saavutti ensimmäisen pisteensä kauden kolmannessa osakilpailussa Malesiassa sijoituttuaan kymmenenneksi. Kauden toiseksi viimeisen kilpailun aika-ajoissa Brasiliassa hän otti yllättäen paalupaikan vaihtelevissa olosuhteissa noin sekunnin erolla ennen Sebastian Vetteliä. Hülkenbergin paalun erityisyyttä kuvastaa se, että hän olisi saanut paalun ennen viimeistä kierrostaan noin sekunnin kymmenyksen erolla, mutta viimeisellä aikakierroksellaan sai venytettyä eron sekuntiin. Kilpailussa hän sijoittui kahdeksanneksi. Kauden parhaaksi sijoitukseksi jäi Unkarin GP:n kuudes sija. Hän saavutti 22 pistettä ja sijoittui loppupisteissä 14:ksi. Kauden jälkeen Williams ilmoitti korvaavansa Hülkenbergin Pastor Maldonadolla.


title: Nico Hülkenberg

text: Kaudella 2011 Hülkenberg toimi Force Indian varakuljettajana. Hän sai tilaisuuden ajaa toisen kuljettajan autoa perjantain vapaissa harjoituksissa.


title: Nico Hülkenberg

text: Hülkenberg nostettiin kaudella 2012 tallin kisakuljettajaksi korvaten tallissa Adrian Sutilin. Hän ajoi Euroopan GP:ssä viidenneksi. Belgian GP:ssä Hülkenberg ajoi neljänneksi, joka on tähän mennessä hänen uransa paras kisasijoitus. Singaporen GP:ssä Hülkenberg ajoi uransa ensimmäisen kilpailun nopeimman kierroksen. Brasilian GP:ssä Hülkenberg oli lähellä taistella vaihtelevissa olosuhteissa uransa ensimmäisestä voitosta, mutta joutui myöhemmin McLaren-kuskien ohittamaksi ja lopulta hän kolaroi McLarenin Lewis Hamiltonin kanssa. Hän sai tilanteestä läpiajorangaistuksen ja putosi lopulta kilpailun viidenneksi. Hülkenberg keräsi kauden aikana 63 pistettä sijoittuen kokonaispisteissä 11:ksi.


title: Nico Hülkenberg

text: Hülkenberg siirtyi Sauberille kaudeksi 2013. Kauden avauskilpailuun hän ei päässyt osallistumaan autossa ilmenneen bensavuodon takia. Seuraavassa osakilpailussa Malesiassa Hülkenberg otti MM-pisteitä sijoittuen kahdeksanneksi. Sen jälkeen hän ajoi kymmenenneksi Kiinan, Britannian ja Saksan osakilpailuissa.


title: Nico Hülkenberg

text: Italian GP:ssä Hülkenberg yllätti ajamalla aika-ajoissa kolmanteen lähtöruutuun. Kilpailussa hän sijoittui viidenneksi. Hänen edelleen mahtuivat vain Red Bullin ja Ferrarin autot. Korean GP:ssä Hülkenberg lähti kilpailuun seitsemännestä ruudusta ja ajoi lopulta neljänneksi, pitäen loppukierroksilla muun muassa nopeammalla autolla ajaneen Lewis Hamiltonin takanaan. Hülkenberg saavutti kauden aikana 51 pistettä sijoittuen MM-sarjan kymmenenneksi.


title: Nico Hülkenberg

text: Joulukuun alussa 2013 Force India tiedotti Hülkenbergin palaavan tallin kilpakuljettajaksi jälleen kaudeksi 2014 monivuotisella sopimuksella. Hülkenberg ajoi kauden kymmenessä ensimmäisessä kilpailuissa joka kerta MM-pisteille ollen parhaimmillaan viides Bahrainissa, Monacossa ja Kanadassa. Unkarin GP:ssä Hülkenbergin pisteputki katkesi, kun hän joutui keskeyttämään. Hülkenberg keräsi kaiken kaikkiaan 96 pistettä sijoittuen sarjataulukon yhdeksänneksi.


title: Nico Hülkenberg

text: Lokakuussa 2014 Force India tiedotti Hülkenbergin jatkavan tallissa myös kaudella 2015.


title: Nico Hülkenberg

text: Australian Grand Prix'ssa Hülkenberg ajoi seitsemänneksi. Kiinassa Hülkenberg joutui keskeyttämään ensimmäisen kerran kauden aikana. Monacon osakilpailussa Hülkenberg kolaroi Fernando Alonson kanssa ensimmäisellä kierroksella, ja oli maalissa 11:s. Seuraavassa osakilpailussa, Kanadassa Hülkenberg ajoi taas pisteille, kahdeksanneksi. Itävallassa hän ajoi kuudenneksi, ja Britanniassa seitsemänneksi. Unkarin GP:ssä Hülkenberg joutui keskeyttämään eturipustuksen hajottua. Belgian kilpailuun Hülkenberg ei osallistunut moottoriyksikön hajottua lämmittelykierroksella. Italiassa hän oli seitsemäs. Singaporessa Hülkenberg kolaroi Felipe Massan kanssa, ja joutui keskeyttämään kilpailun. Japanissa Hülkenberg oli kuudes. Seuraavassa osakilpailussa Venäjällä Hülkenberg pyörähti kakkosmutkassa, ja joutui keskeyttämään kilpailun Marcus Ericssonin törmättyä häneen. Yhdysvaltain kilpailussa Hülkenberg osui yhteen Daniel Ricciardon kanssa ja joutui keskeyttämään kilpailun. Kauden lopuissa kilpailuissa Hülkenberg ajoi pisteille keräten yhteensä kauden aikana 58 pistettä.


title: Nico Hülkenberg

text: Syyskuussa 2015 Hülkenberg teki kahden vuoden jatkosopimuksen Force Indian kanssa. Hülkenberg ajoi seitsemänneksi kauden 2016 avauskilpailussa. Venäjällä Hülkenbergin kilpailu jäi kesken jo avauskierroksella kolarointiin. Itävallan GP:ssä Hülkenberg starttasi eturivistä, kakkospaikalta, mutta itse kilpailu jäi hänen osaltaan kesken. Hülkenberg ajoi kauden parhaan sijoituksensa Belgian GP:ssä ollen maalissa neljäs, sivuten uransa parasta sijoitusta. Singaporen kilpailun lähdössä Hülkenberg osui yhteen Carlos Sainzin kanssa, ja joutui keskeyttämään kilpailunsa jo pääsuoralla. Hülkenbergin kauden loppusaldoksi jäi 72 pistettä ja MM-sarjan yhdeksäs sija.


title: Nico Hülkenberg

text: Kaudella 2017 Hülkenberg ajoi Renault-tallissa Jolyon Palmerin tallikaverina. Hülkenberg keräsi kauden aikana 43 pistettä sijoittuen sarjan kymmenenneksi parhaina tuloksinaan neljä kuudetta sijaa. Hülkenberg jatkaa Renault-tallissa kaudella 2018.


title: Nico Hülkenberg

text: Hülkenberg jatkoi kaudella Renault-tallissa tallikaverinaan Carlos Sainz. Alkukausi lähti hyvin liikkeelle jättäen tallikaverinsa ensimmäisissä kilpailuissa taakseen.


title: Nico Hülkenberg

text: • Abu Dhabin GP:ssä 2014 jaettiin tuplapisteet.


title: Yle Uutiset

text: Yle Uutiset on vuonna 2007 toimintansa aloittanut Yleisradion valtakunnallisen uutistoiminnan yksikkö, joka tuottaa kaikki Ylen uutiset televisioon, radioon, verkkoon ja muihinkin välineisiin. Yle Uutiset tuottaa myös englannin-, venäjän- ja viittomakielisiä uutisia. Ruotsinkieliset uutiset tuottaa erillinen Svenska Ylen uutisyksikkö.


title: Yle Uutiset

text: Yle Uutiset kuuluu samaan Ylen ohjelmistoalueeseen Yle Urheilun ja Yle Alueiden kanssa. Yle Uutiset, Yle Urheilu ja Yle Alueet toimivat tiiviissä yhteistyössä ja niillä on yhteinen uutishankintaverkosto, jonka ytimessä on ympärivuorokautinen Ylen oma sisäinen uutistoimisto. Sen käynnistyttyä vuoden 2007 alussa Yle luopui Suomen Tietotoimiston asiakkuudesta. Yle Alueet tuottaa Radio Suomen maakuntaradioiden alueelliset uutislähetykset ja alueelliset Yle Uutiset TV1:een kello 18.20 arkisin.


title: Yle Uutiset

text: Vuonna 2009 Yle Uutisten lähetykset ja palvelut tavoittivat 75 prosenttia suomalaisista päivittäin tai lähes päivittäin. Televisiossa eri katsojia on päivässä noin kaksi miljoonaa, radiossa uutisten eri kuuntelijoita päivässä noin 1,9 miljoonaa. Teksti-TV:n ja verkon kautta Ylen uutisia seuraa noin 1,4 miljoonaa eri ihmistä päivässä.


title: Yle Uutiset

text: Yle Uutiset korvasi aiemmin toimineet YLE24-yksikön, joka toimi 2000–2007 (sitä ennen Tv-uutisten toimitus toimi uutis- ja ajankohtaistoiminnan alaisuudessa vuosina 1994–2000), sekä uutiset suomenkielisille radiokanaville toimittaneen Radiouutiset-yksikön.


title: Yle Uutiset

text: Kuuden tv-uutiset ja sää on uutismakasiini, joka esitetään Yle TV1:ssä joka päivä kello 18.00. Ohjelman tuottaa Yle Uutiset. Vuoteen 2007 asti Kuuden Tv-uutiset ja sää lähetettiin Yle TV2:ssa, jonka jälkeen ohjelma siirrettiin TV1:een. Vuoden 2010 keväällä lähetyksestä poistettiin viittomakielisten uutisten osio, minkä lisäksi pääankkuri alkoi lukea myös kulttuuriuutisosion sen sijaan, että niillä olisi vanhaan tapaan oma ankkurinsa.


title: Yle Uutiset

text: Kuuden tv-uutiset ja sää koostui vuoteen 2013 asti useasta eri ohjelmaosiosta. Siirtymistä osiosta toiseen alusti lyhyt pääuutislukijan lausahdus alkavan osion aiheeseen liittyen. Pääuutislukija toimi kulloisenkin lähetyksen keskushahmona. Arkisin ohjelma oli 30 minuutin mittainen ja siihen sisältyy seuraavat osiot:Viikonloppuisin uutislähetys poikkesi siten, että lauantain ohjelma oli 15 minuutin ja sunnuntain 20 minuutin mittainen. Kumpanakin päivänä lähetykseen sisältyi totuttujen koti- ja ulkomaanuutiset ja säätietojen lisäksi viikonlopun urheilut kiteyttävä Urheiluruutu.


title: Yle Uutiset

text: Säätiedotuksessa esittiin myös ulkomaisten lomakohteiden säätiedot.


title: Yle Uutiset

text: Vuoden 2013 Yle Uutisten uudistuksen yhteydessä myös Kuuden tv-uutiset uudistettiin. Vuodesta 2013 lähtien Kuuden uutiset eivät koostu useasta eri osiosta, vaan yhdestä osiosta, jonka juontaa yksi ja sama ankkuri. Talous- ja kulttuuriuutiset poistettiin Kuuden tv-uutisista, ja arkipäivien lähetys lyheni 13 minuuttiin. Urheiluruutu poistettiin arkipäivien ohjelmistosta. Sen sijaan Alueuutiset siirrettiin TV2:sta TV1:een Kuuden uutisten yhteyteen. Myös ajankohtainen haastatteluohjelma Päivän kasvo tulee Kuuden uutisten yhteydessä. Kuuden uutiset 2013 uudituksen jälkeen:Viikonloppujen lähetys lyheni 10 minuuttiin, jonka jälkeen tulee viiden minuutin Urheiluruutu.


title: Yle Uutiset

text: Lähetystoimittajat


title: Antonina Ordina

text: Antonina Ordina ( (s. 24. tammikuuta 1962, Naryan-Mar) on venäläissyntyinen, mutta myöhemmin urallaan Ruotsia edustanut maastohiihtäjä. Hän kilpaili vuosina 1985–2002 ja voitti urallaan kolme mitalia hiihdon maailmanmestaruuskilpailuissa.


title: Antonina Ordina

text: Hänen paras henkilökohtainen sijoituksensa talviolympialaisissa oli 7. sija 15 kilometrin kilpailussa Lillehammerissa vuonna 1994. Kaikkiaan hän sijoittui henkilökohtaisilla matkoilla kymmenen parhaan joukkoon kolme kertaa olympialaisissa ja kahdeksan kertaa MM-kilpailuissa.


title: Sigrun Krause

text: Sigrun Krause (s. 28. tammikuuta 1954) on entinen itäsaksalainen maastohiihtäjä, joka kilpaili 1970-luvulla. Hän voitti pronssia 4x5 km viestissä vuoden 1976 talviolympialaisissa Innsbruckissa.


title: Sigrun Krause

text: Hän voitti myös hopeaa 4x5 km viestissä vuoden 1974 hiihdon maailmanmestaruuskilpailuissa Falunissa.


title: Sigrun Krause

text: Krausen poika on maastohiihtäjä Jens Filbrich.


title: A-ohjelmat

text: A-ohjelmat on Yleisradion ohjelmasarja, johon kuuluu useita ajankohtaisohjelmia. A-ohjelmat on lyhenne nimestä Ajankohtaisohjelmat. Aiempia A-ohjelmia ovat olleet muun muassa Keskiviikko (1966–1967), Ajankuva (1967–1971), Me kysymme, Politiikan viikko (1971–?), Ulkolinja, A-raportti, Iltalinja, A-mok (1993–1994), Ykkösjuttu, Atlas, A-bros. (1995–2000), A-zoom, A-plus ja A2-illat (nyk. A-teema) Nykyisin A-ohjelmiin kuuluvia ohjelmia ovat A-studio, A-studio: Talk ja A-teema.


title: A-ohjelmat

text: A-studio on Ylen ajankohtaisohjelma, jonka ensimmäinen lähetys oli vuonna 1967, jolloin ohjelma käytti nimeä Ajankuva. Nykyisen nimensä ohjelma sai vuonna 1971. Nykyisin ohjelmaa esitetään Yle TV1:ssä maanantaisin, tiistaisin kello 21.00 ja keskiviikkoisin kello 21.05. Ohjelman juontajina toimivat muun muassa Sakari Sirkkanen, Heikki Ali-Hokka ja Annika Damström.


title: A-ohjelmat

text: A-studio: Talk -ohjelma on keskusteluohjelma, jossa studiovieraat keskustelevat ajankohtaisista aiheista. Ohjelmaa esitetään Yle TV1:ssä torstaisin klo 21.05 alkaen. Ohjelman juontaa Olli Seuri.


title: A-ohjelmat

text: A-teema on Suomen suurin keskusteluohjelma. Ohjelmaa on esitetty Yle TV1:ssä 3-5 kertaa vuodessa Ohjelman juontajina ovat toimineet Markus Liimatainen ja Annika Damström.


title: Iván Parra

text: Iván Ramiro Parra Pinto (s. 14. lokakuuta 1975 Sogamoso) on kolumbialainen maantiepyöräilijä, Italian ympäriajon kaksinkertainen etappivoittaja.


title: Iván Parra

text: Parra tulee pyöräilijäsuvusta, sillä hänen isänsä Humberto menestyi aikoinaan Kolumbian ympäriajossa. Ivánin vanhempi veli Fabio puolestaan sijoittui kolmen parhaan joukkoon sekä Ranskan että Espanjan ympäriajossa . Myös toinen veli, Humberto ajoi ammattilaisena.


title: Iván Parra

text: Parra aloitti pyöräilyuransa maastopyöräilijänä. Hän voitti lajin Kolumbian mestaruuden vuonna 1994 ja kuului Kolumbian maajoukkueeseenkin. Parra vaihtoi kuitenkin maantiepyöräilyyn ja sijoittui toiseksi vuoden 1998 Kolumbian ympäriajossa. Seuraavana vuonna hän siirtyi kilpailemaan Eurooppaan.


title: Iván Parra

text: Vuoden 2005 Italian ympäriajossa mäkimiehenä tunnettu Parra voitti kaksi peräkkäistä vuoristossa ajettua etappia.


title: Miekkailu kesäolympialaisissa 1972

text: Münchenin kesäolympialaisissa 1972 miekkailussa kilpailtiin kahdeksassa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa että joukkuekilpailussa floretilla.


title: Niklas Jonsson

text: Niklas Jonsson (s. 31. toukokuuta 1969 Piitime) on entinen ruotsalainen maastohiihtäjä, joka kilpaili vuosina 1990–2002. Hän voitti olympiahopeaa 50 kilometrin vapaan tyylin kilpailussa vuoden 1998 talviolympialaisissa Naganossa. Samojen kisojen takaa-ajokilpailussa hän sijoittui kymmenenneksi. Vuoden 1992 talviolympialaisissa Albertvillessa hän sijoittui 10 kilometrillä viidenneksi ja 30 kilometrillä seitsemänneksi, molemmat perinteisellä tyylillä.


title: Niklas Jonsson

text: Jonssonin paras sijoitus maastohiihdon maailmanmestaruuskilpailuissa on 4. sija 50 kilometrin matkalla perinteisellä tyylillä vuodelta 1999.


title: Adam Opel

text: Adam Opel (9. toukokuuta 1837 Rüsselsheim, Saksa – 8. syyskuuta 1895) oli saksalaisen autonvalmistaja Opelin perustaja.


title: Adam Opel

text: Vuonna 1868 Opel meni naimisiin Sophie Marie Schellerin kanssa. He saivat viisi poikaa: Carlin, Wilhelmin, Heinrichin, Friedrichin ja Ludwigin. Kaikki heistä osallistuivat kasvavaan perheyritykseensä.


title: Adam Opel

text: Opelin lapsenlapsen lapsi Rikky von Opel on entinen Formula 1 -kuljettaja.


title: Arnold Palmer

text: Arnold Daniel Palmer (10. syyskuuta 1929 Latrobe, Pennsylvania, Yhdysvallat – 25. syyskuuta 2016 Pittsburgh, Pennsylvania, Yhdysvallat) oli yhdysvaltalainen golfaaja. Hän syntyi Pennsylvaniassa ja opiskeli Wake Forest Universityssa.


title: Arnold Palmer

text: Palmer aloitti ammattiuransa 1950-luvulla.


title: Arnold Palmer

text: Palmer voitti The Masters Tournamentin neljästi (1958, 1960, 1962, 1964), U.S. Openin kerran (1960) ja British Openin kahdesti (1961, 1962). Hänelle myönnettiin myös neljä Vardon-palkintoa vuosina 1961, 1962, 1964 ja 1967.


title: Arnold Palmer

text: "Golf Digest" nimesi Palmerin vuonna 2000 kaikkien aikojen kuudenneksi loistokkaimmaksi golfaajaksi. Hänellä on "PGA Tour Lifetime Achievement Award" (1998) sekä vuonna 1974 myönnetty paikka World Golf Hall of Famessa. Hän on myös saanut Presidential Medal of Freedomin.


title: Jan Halvarsson

text: Jan Halvarsson (s. 26. joulukuuta 1942) on entinen ruotsalainen maastohiihtäjä, joka kilpaili 1960-luvulla. Hän voitti olympiahopeaa vuoden 1968 talviolympialaisissa Grenoblessa 4x10 km viestissä ja sijoittui 5. 30 km kilpailussa.


title: Jan Halvarsson

text: Hän voitti myös pronssia 4x10 km viestissä vuoden 1970 hiihdon maailmanmestaruuskilpailuissa.


title: Kel Nagle

text: Kelvin David George ”Kel” Nagle (21. joulukuuta 1920 Sydney – 29. tammikuuta 2015 Sydney) oli australialainen golfammattilainen.


title: Kel Nagle

text: Hänet muistetaan parhaiten British Openin voitosta, jonka hän saavutti vuonna 1960. Vaikka hänen British Open -voittonsa jäi hänen ainoaksi Major-voitokseen, loi hän myös sen ulkopuolella menestyksekkään uran ja voitti esimerkiksi Canadian Openin vuonna 1964.


title: Kel Nagle

text: Vuonna 1965 Nagle sijoittui toiseksi U.S. Openissa. Hänet valittiin vuonna 2007 "World Golf Hall of Fameen".


title: Kel Nagle

text: Nagle kuoli sydneyläisessä sairaalassa 94-vuotiaana 29. tammikuuta 2015.


title: Henry Hermansen

text: Henry Hermansen on entinen norjalainen maastohiihtäjä, joka kilpaili 1950-luvulla. Hän voitti pronssia 4x10 km viestissä vuoden 1950 hiihdon maailmanmestaruuskilpailuissa Lake Placidissä.


title: Hoitotason ensihoito

text:
Hoitotason ensihoidolla tarkoitetaan ensihoitoyksikköä, joka on miehitetty vähintään yhdellä hoitotason tasotestauksen läpäisseellä ensihoitajalla. Näiden ensihoitajien tulee kyetä aloittamaan potilaan hoito tehostetun hoidon tasolla ja kyettävä toteuttamaan kuljetus siten, etteivät potilaan elintoiminnot vaarannu. Näitä toimenpiteitä ovat esimerkiksi: potilaan tilaan oleellisesti vaikuttavan ensihoitolääkkeen anto, 12-kanavaisen EKG:n otto ja sen tulkinta, elvytystilanteen johtaminen ja hoito, elottoman aikuisen ja lapsen intubaatio, tajuttoman intubaatio kevyttä anestesiaa käyttäen sekä rytmihäiriöiden hoito ulkoisella tahdistuksella.
Lisäksi hoitotasoiselta ensihoitajalta odotetaan valmiutta päätellä tutkimusten ja haastattelun perusteella työdiagnoosi ja valita hoitolinjat sen mukaan sekä toimia monipotilastilanteessa lääkinnällisen pelastustoiminnan johtajana.


title: Hoitotason ensihoito

text: Hoitotason ensihoitoa valvovat sairaanhoitopiirit, jotka täydentävät oman alueensa hoito-ohjeita ja määrittelevät, mitä toimenpiteitä hoitotasolla saa ja tulee tehdä. Lisäksi sairaanhoitopiirin vastuulla on järjestää hoitotasolla toimivien henkilöiden tasotestaus ja valvoa opitun tiedon ja taidon ylläpitoa.


title: Hoitotason ensihoito

text: Monissa suurissa kaupungeissa on aloitettu lääkintäesimiestoiminta, jossa hoitotasolla olevalla sairaankuljettajalla miehitetty ajoneuvo toimii perustason ambulanssien tukiyksikkönä ja lääkinnällisen pelastustoiminnan johtajana. Potilas hyötyy, kun perustason ensihoitoyksikön tueksi saadaan tehostettuun hoitoon kykenevä yksikkö. Tällaisia tilanteita voivat olla esimerkiksi lääkitykset, hengitysteiden varmistaminen intubaatiolla, hengitysvaikeuspotilaan CPAP-hoito ja muut toimenpiteet, joiden hoitamiseen ei ole perustason yksikössä valmiutta.


title: Hoitotason ensihoito

text: 1.5.2011 astui voimaan uusi terveydenhuoltolaki, jossa on myös ensihoitoa ohjaava asetus. Asetuksen mukaan hoitotason tehtävissä voivat jatkaa ennen kyseistä päivämäärää pätevyyden saaneet henkilöt. Tämän jälkeen uuden työntekijän on oltava joko ensihoitaja tai vähintään 30 opintopisteen laajuisen ensihoitoon suuntaavan lisäkoulutuksen käynyt sairaanhoitaja. Tällä tavoin pyritään varmistaman hoitotasolla toimivien henkilöiden tieto-taitotason riittävyys lääkehoidossa ja potilaan elintoimintojen turvaamisessa.


title: Hoitotason ensihoito

text: Varsinais-Suomen sairaanhoitopiirin toimintaohje


title: Maharishi Mahesh Yogi

text: Maharishi Mahesh Yogi (12. tammikuuta 1918 Intia – 5. helmikuuta 2008 Vlodrop, Alankomaat) oli intialainen ajattelija, joka kehitti transsendenttisen meditaation tekniikan. Hän on julkaissut aiheesta lukuisia kirjoja, ja hänen oppinsa tulivat maailmanlaajuisesti suosituiksi.


title: Maharishi Mahesh Yogi

text: Maharishi opiskeli hindulaisen guru Brahmananda Saraswatin johdolla.


title: Maharishi Mahesh Yogi

text: Maharishi syntyi jabalpurilaiseen perheeseen ja sai syntyessään nimen Mahesh Prasad Varma. Hän valmistui Allahabadin yliopistosta. Hän vietti vuodet 1953–1955 Uttarkashissa Himalajalla ja aloitti ensimmäisen kansainvälisen opetusmatkansa vuonna 1958.


title: Maharishi Mahesh Yogi

text: Maharishin ja hänen oppiensa kuuluisuutta kasvatti suuresti maailman suosituimman yhtyeen The Beatlesin jäsenten oleminen hänen opetuksessaan. The Beatles saapui Maharishin järjestämään meditaatiotilaisuuteen ensi kertaa vuonna 1967 ja kaikki yhtyeen jäsenet kiinnostuivat ainakin jossain määrin hänen opeistaan. Erityisesti yhtyeen soolokitaristi George Harrison kiinnostui meditaatiosta suuresti ja hänen ideastaan The Beatlesin jäsenet sekä heidän vaimonsa lensivät Intiaan vuonna 1968, Maharishin meditaatioleirille, jossa he meditoivat ja viettivät useita viikkoja. Intiassa ollessaan The Beatlesin jäsenet kirjoittivat useita uusia kappaleita ja erityisesti John Lennon oli tuolloin tuottelias. Jossain vaiheessa beatlet alkoivat epäillä usein sekavasti esiintynyttä Maharishia. Ensimmäisenä Intiasta poistui rumpali Ringo Starr vaimonsa kanssa ja pian tämän jälkeen Paul McCartney naisystävänsä kanssa. Kolmantena Intiasta lähti Lennon, hänkin aiemmin kuin oli tarkoitus. Kun Maharishi tiedusteli, miksi Lennon lähti näin aikaisin, Lennon vastasi: 'Jos kerran olet niin helvetin kosminen, niin kyllähän sinä sen tiedät.' Viimeisenä meditaatioleiriltä lähti Harrison, joka oli The Beatlesin jäsenistä ainoa, joka säilytti kiinnostuksensa meditaatioon Intian matkan jälkeen.


title: Maharishi Mahesh Yogi

text: Maharishi jatkoi opettamistaan, julkaisi useita kirjoja ja kiersi maailmaa opettamassa. Hän asui loppuelämänsä Vlodropissa, Alankomaissa ja kuoli vuonna 2008, 90-vuotiaana.


title: Markus Gandler

text: Markus Gandler (s. 20. elokuuta 1966 Kitzbühel, Itävalta) on entinen itävaltalainen maastohiihtäjä, joka kilpaili 1980-luvun lopulta 1990-luvun lopulle.


title: Markus Gandler

text: Hän voitti olympiahopeaa 10 kilometrin matkalla vuoden 1998 talviolympialaisissa Naganossa.


title: Markus Gandler

text: Vuoden 1999 hiihdon maailmanmestaruuskilpailuissa Ramsaussa Gandler voitti kultaa 4x10 km viestissä.


title: Markus Gandler

text: Vuodesta 2003 lähtien hän on toiminut Itävallan maasto- ja ampumahiihtomaajoukkueiden johtajana.


title: Arnold Friberg

text: Arnold Friberg (21. joulukuuta 1913 Winnetka, Illinois, Yhdysvallat – 1. heinäkuuta 2010 Salt Lake City, Utah, Yhdysvallat) oli yhdysvaltalainen taidemaalari. Hänen tunnetuin maalauksensa on George Washingtonin rukousta Valley Forgessa kuvaava "The Prayer at Valley Forge" (1975).


title: Arnold Friberg

text: Friberg oli ehdolla parhaan puvustuksen Oscar-palkinnon saajaksi työstään elokuvassa "Kymmenen käskyä" (1956).


title: Arnold Friberg

text: Friberg oli mormoni ja tuli edellä mainittujen lisäksi tunnetuksi maalaamalla kohtauksia Mormonin kirjasta.


title: Albiorix (kuu)

text: Albiorix on Saturnuksen epäsäännöllistä rataa kiertävä kuu, joka löydettiin vuonna 2000, jolloin se sai väliaikaisen nimen S/2000 S 11. Se kuuluu Saturnuksen kuitten gallialaisryhmään, jonka epäillään syntyneen suuremman kuun hajotessa pienemmiksi kappaleiksi.


title: Helsingin satamarata

text: Helsingin satamarata oli 1890-luvulla rakennettu rautatie, joka alkujaan johti Helsingin rautatieasemalta kaupungin rantoja kiertäen Katajanokalle. Kokonaisuudessaan se purettiin vuoteen 2009 mennessä. Radan viimeinen jäljellä ollut osa johti vain rautatieasemalta Länsisatamaan. Alkujaan sen pituus oli noin seitsemän kilometriä, vuoteen 2009 käytössä ollut osa oli vain kolmen kilometrin pituinen.


title: Helsingin satamarata

text: Rataa käyttivät säännöllisesti vain satamaan kulkeneet junat, mutta sillä on kulkenut myös joitakin tilausjunia. Radalla ei ollut virallisia asemia eikä seisakkeita, koska sen päätarkoituksena oli tavarankuljetus; satunnaista henkilöliikennettä varten sovittiin joka kerta erikseen omat junasuorituspaikkansa, joihin lähetettiin varta vasten junanlähettäjä; yleisimmin suorituspaikka oli Katajanokalla.